A close-up of a logo

Description automatically generated

**ГОДИШЕН ИЗВЕШТАЈ ЗА 2023 ГОДИНА**

**ЗА СПРОВЕДУВАЊЕ НА АКЦИСКИОТ ПЛАН НА СТРАТЕГИЈАТА ЗА РЕФОРМА НА ЈАВНАТА АДМИНИСТРАЦИЈА 2023-2030**

A screenshot of a computer

Description automatically generated

СОДРЖИНА

[СОДРЖИНА 2](#_Toc169179880)

[ЛИСТА НА КРАТЕНКИ 3](#_Toc169179881)

[РЕЗИМЕ 6](#_Toc169179882)

[ВОВЕДНО ОБРАЌАЊЕ 14](#_Toc169179883)

[ВОВЕД 15](#_Toc169179884)

[**1. КРЕИРАЊЕ НА ПОЛИТИКИ И КООРДИНАЦИЈА** 16](#_Toc169179885)

[1.1 Посебна цел: Воспоставен конзистентен и функционален систем за планирање ,креирање политики и донесување закони 19](#_Toc169179886)

[1.2 Посебна цел: Зголемена транспарентност, инклузивност и партиципативност во процесот на креирање политики и подготовка на закони 22](#_Toc169179887)

[**2.** **ЈАВНА СЛУЖБА И УПРАВУВАЊЕ СО ЧОВЕЧКИ РЕСУРСИ** 25](#_Toc169179888)

[2.1 Посебна цел: Деполитизација на администрацијата преку зајакната примена на начелата на заслуги, еднакви можности и соодветна и правична застапеност и професионализација на високите раководни позиции 26](#_Toc169179889)

[2.2 Посебна цел: Професионална јавна администрација (развој на професија – административен службеник) 26](#_Toc169179890)

[2.3 Посебна цел: Обезбедување квалитет и стручност на јавната администрација 27](#_Toc169179891)

[**3.** **ОДГОВОРНОСТ, ОТЧЕТНОСТ И ТРАНСПАРЕНТНОСТ** 28](#_Toc169179892)

[3.1 Посебна цел: Кохерентна и оптимизирана државната управа **Error! Bookmark not defined.**](#_Toc168574250)

[3.2 Посебна цел: Подобрена ефикасност на управните постапки **Error! Bookmark not defined.**](#_Toc168574251)

[3.3 Посебна цел: Зајакнат интегритет на институциите **Error! Bookmark not defined.**](#_Toc168574252)

[3.4 Посебна цел: Зајакната транспарентност на институциите на државно и локално ниво **Error! Bookmark not defined.**](#_Toc168574253)

[3.5 Посебна цел: Создавање на поволно опкружување за користење на податоците од јавниот сектор **Error! Bookmark not defined.**](#_Toc168574254)

[**4.** **ДАВАЊЕ УСЛУГИ И ИКТ ПОДДРШКА НА АДМИНИСТРАЦИЈАТА** 38](#_Toc169179893)

[4.1 Посебна цел: Дигитална средина за подобро работење на администрацијата 41](#_Toc169179894)

[4.2 Посебна цел: Зголемен квалитет и достапност до услугите 45](#_Toc169179895)

[КОМУНИКАЦИСКИ АКТИВНОСТИ 49](#_Toc169179896)

**ЛИСТА НА КРАТЕНКИ**

|  |  |
| --- | --- |
| AЗПСПИЈК | Агенција за заштита на правото на слободен пристап до информации од јавен карактер |
| АП | Акциски план |
| ВРСМ | Влада на Република Северна Македонија |
| ГПВРСМ | Годишна програма за работа на Владата на Република Северна Македонија |
| ГС ВРСМ | Генерален секретаријат на Владата на Република Северна Македонија |
| ДАРСМ  ДБКИ | Државен архив на Република Северна Македонија  Дирекцијата за безбедност на класифицирани информации |
| ДЗС | Државен завод за статистика |
| ДКСК  ДМС | Државна комисија за спречување на корупцијата  Национален систем за управување со документи |
| ДУИ | Државен управен инспекторат |
| ЕДП | Табели за државен долг |
| ЕНЕР | Единствен национален електронски регистар на прописи |
| ЕСА | Европски систем на сметки (European System of Accounts –ESA) |
| ЕТУ | Една точка на услуги |
| ЕУ  ЕУПАН | Европска Унија  Европска мрежа на јавни администрации (European Public Administration Network) |
| ЗАС | Закон за административни службеници |
| ЗВЈС | Закон за вработените во јавниот сектор |
| ЗВРС  ЗЕЛС  ЗЗУ  ЗОРОДУ | Закон за висока раководна служба  Заедница на единиците на локална самоуправа  Закон за заштита на укажувачи  Закон за организација и работа на органите на државната управа |
| ЗОУП | Закон за општата управна постапка |
| ЗСПИЈК | Закон за слободен пристап до информации од јавен карактер |
| ИКТ | Информациско-комуникациски технологии |
| ИПА  ИСУЧР | Инструмент за претпристапна помош  Информациски систем за управување со човечки ресурси |
| ЈП | Јавни претпријатија |
| МВР  МЕТ  МЗШВ | Министерство за внатрешни работи  Министерство за економија и труд  Министерство за земјоделство, шумарство и водостопанство |
| МДТ  МЈА  МИМ  МЛС | Министерство за дигитална трансформација  Министерство за јавна администрација  Македонска информациска магистрала  Министерство за локална самоуправа |
| МП | Министерство за правда |
| МОЗ | Министерство за односи меѓу заедниците |
| МСПДМ | Министерство за социјална политика, демографија и млади |
| МФ  НДИ  НКБК | Министерство за финансии  Национален демократски институт  Национална канцеларија за бродбенд компетентност |
| НПАА | Национална програма за усвојување на европското законодавство |
| ОБСЕ | Организација за безбедност и соработка во Европа |
| ОДУ | Органи на државна управа |
| ОСР | Оценка на спроведување на регулативата |
| ПВР | Проценка на влијание на регулативата |
| РЈА  РСМ  СЕН | Реформа на јавна администрација  Република Северна Македонија  Систем за електронска најава |
| СЕП | Секретаријат за европски прашања |
| СЗ | Секретаријат за законодавство |
| СИГМА | Заедничка иницијатива на OЕЦД и Европската Комисија (SIGMA - Support for Improvement in Governance and Management), |
| СРЈА  СРСМ | Стратегија за реформа на јавна администрација  Собрание на Република Северна Македонија |
| УНОПС | Канцеларија за услуги на проекти на Обединетите нации (UNOPS: United Nations Office for Project Services) |
| УЧР  ЦУП  DCAF  EIPA | Управување со човечки ресурси  Центар за управување со промени  Женевски Центар за управување со безбедносниот сектор (Geneva Centre for Security Sector Governance)  Европски институт за јавна администрација (European Institute of Public Administration). |

РЕЗИМЕ

Стратегијата за реформа на јавната администрација (РЈА) 2023-2030 година со Акциски план (2023 – 2026) беше усвоена од страна на Владата на Република Северна Македонија на седница одржана на 11.07.2023 година.

Првиот годишен Извештај претставува преглед за напредокот во спроведување на Стратегијата за РЈА 2023-2030 и Акцискиот план 2023-2026 и постигнатите резултати во периодот јули – декември 2023 година. Извештајот содржи информации за реализацијата на активностите кои согласно Акцискиот план биле планирани да започнат во 2023 година и завршиле истата година, активностите кои започнале да се спроведуваат во извештајниот период, а треба да завршат во наредните квартали од 2024 година, како и активности кои доцнат со реализација. **Од вкупно 99 активности** планирани во четирите приоритетни области за кои се известува во извештајниот период **целосно се спроведени 8 активности** (реализирани на време 4 активности, а реализирани содоцнење 4 активности), **во тек на спроведување се 69 активности, а доцнат со реализација 22 активности**. **За временската рамка за 2023 година степенот на реализација е 78%[[1]](#footnote-2).**

**Податоците за степенот на реализација се прибрани преку системот за следење на споведувањето на Стратегијата на РЈА 2023-2030 и Акцискиот план 2023-2026 воведен во мај 2024 година.**

**Степен на реализација на Акцискиот план 2023-2026 во период јули - декември 2023**

**СТЕПЕН НА РЕАЛИЗАЦИЈА ПО ПРИОРИТЕТНА ОБЛАСТ**

**ПРИОРИТЕТНА ОБЛАСТ 1: КРЕИРАЊЕ ПОЛИТИКИ И КООРДИНАЦИЈА**

**Клучни резултати:**

* Зајакнати капацитети на Генералниот секретаријат
* Надграден системот e-Влада
* Обучени 1054 вработени за обврските кои произлегуваат од пристапните преговори.
* Подобрена статистичката писменост
* Зголемена достапност на родови статистики за носителите на политики
* Зголемен процентот на предлог закони кои подлежат на ПВР објавени на ЕНЕР
* Спроведена компаративна анализа и консултации за моделите на учество на граѓанскиот сектор во пристапните преговори

|  |  |  |  |  |  |
| --- | --- | --- | --- | --- | --- |
| **Показатели на ниво на мерки** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Крајна вредност (2030)** |
| Процент на доставени акти до Собранието согласно законодавната агенда | 18% | 25.7% | 40% | 60% | 100% |
| Процент на предлози на закони кои ги исполнуваат минимум критериумите во однос на процедурата на процесот на ПВР | 20.7% | 32% | 30% | 50% | 80% |
| Процент на предлози на закони со нацрт Извештаи за ПВР за кои е запазена постапката за консултации на ЕНЕР | 18% | 25% | 30% | 50% | 80% |
| Процент на јавно објавени извештаи за спроведување на секторски стратегии | 0% | 35% | 70% | 90% | 100% |

**ПРИОРИТЕТНА ОБЛАСТ 2: ЈАВНА СЛУЖБА И УПРАВУВАЊЕ СО ЧОВЕЧКИ РЕСУРСИ**

**Клучни резултати:**

* Подготвени нацрт Закон за висока раководна служба и нацртЗакон за системот на плати во јавниот сектор
* Организирана јавна презентација и расправа и објавени на ЕНЕР

**ПРИОРИТЕТНА ОБЛАСТ 3: ОДГОВОРНОСТ, ОТЧЕТНОСТ И ТРАНСПАРЕНТНОСТ**

**Клучни резултати:**

* Подготвен нацрт Закон за организација и работа на органите на државната управа
* Подготвена нацрт алатка за усогласување на посебните закони со ЗОУП
* Одржани тринаесет обуки за Етичкиот кодекс за носители на јавни функции именувани од Владата на РСМ;
* Одговорени 150 тестови за интегритет на именувани функционери назначени од Владата во 2023 година
* Организирани обуки за сите 13 инспекциски служби за користење на системот Е-инспектор
* Системот на интегритет се спроведува во 140 институции
* Одржани 13 обуки за 203 службени лица од 149 институции за посредување со информации од јавен карактер
* Подготвен Водич за проактивна транспарентност
* Објавени 25 каталози на податоци на порталите на институциите

|  |  |  |  |  |  |
| --- | --- | --- | --- | --- | --- |
| **Показател на ниво на мерки** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Број на институции кои ги имплементирале елементите од системот на интегритет | 85 | 140 | 120 | 150 | 169 |
| Процент на државни институции кои на своите веб страници редовно ги објавуваат и ажурираат документите согласно ЗСПИЈК | 67% | 67.5% | 72% | 74% | 80% |
| Број на преземени податочни сетови од страна на регистрирани корисници | 9800 | 15 000 | 13 000 | 20 000 | 40 000 |

**ПРИОРИТЕТНА ОБЛАСТ 4: ДАВАЊЕ УСЛУГИ И ДИГИТАЛНА ТРАНСФОРМАЦИЈА**

**Клучни резултати:**

* Усвоен од Владата на РСМ предлог Законот за безбедност на мрежни и информациски системи и дигитална трансформација;
* Објавен Законот за регистар на задолжително социјално осигурување.
* Воведен систем за следење на спроведувањето на Стратегијата за РЈА и АП
* Објавен Извештај од анализата за мерење на ефектите и влијанијата од воведување на Стандардите за управување со квалитет;
* Изработен и усвоен е Национален план за управување со квалитет во јавниот сектор во Република Северна Македонија за периодот 2023-2025 година
* Граѓаните имаат брз и едноставен пристап до информации за добивање на 922 услуги од институциите;
* Зголемен бројот на институции приклучени на Платформата за интероперабилност.

|  |  |  |  |  |  |
| --- | --- | --- | --- | --- | --- |
| **Показател на ниво на мерки** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Број на нови институции/компании на платформата за Интероперабилност | 52 | 61 | 62 | 72 | 92 |
| Вкупен број на институции кои го користат ДМС системот | 21 | 22 | 21 | 30 | 60 |
| Број на воспоставени дигитални регистри | 0 | 7 | 4 | 7 | 12 |
| Број на еУслуги на Националниот портал за еУслуги | 95 | 125 | 130 | 302 | 500 |
| Број на достапни веб страни со WCAG стандардот | 2 | 4 | 10 | 15 | 30 |

**СТАТУС НА РЕАЛИЗАЦИЈА НА АКТИВНОСТИ ПО ПРИОРИТЕТНИ ОБЛАСТИ**

**СТАТУС НА РЕАЛИЗАЦИЈА ПО ИНСТИТУЦИИ НОСИТЕЛИ НА АКТИВНОСТИ**

|  |  |  |  |  |  |
| --- | --- | --- | --- | --- | --- |
| **Институција** | **Реализиранo** | **Реализирано со доцнење** | **Во тек** | **Нереализирано** | **Вкупно** |
| Министерство за информатичко општество и администрација | 1 | 0 | 35 | 7 | 43 |
| Генерален секретаријат | 3 | 2 | 7 | 7 | 19 |
| Влада на РСМ | 0 | 1 | 0 | 0 | 1 |
| Секретаријат за европски прашања | 0 | 0 | 10 | 4 | 14 |
| Секретаријат за законодавство | 0 | 0 | 1 | 1 | 2 |
| Инспекциски совет | 0 | 1 | 1 | 1 | 3 |
| Државен завод за статистика | 0 | 0 | 3 | 0 | 3 |
| Министерство за правда | 0 | 0 | 0 | 1 | 1 |
| Министерство за труд и социјална политика | 0 | 0 | 3 | 0 | 3 |
| Државна комисија за спречување на корупцијата | 0 | 0 | 2 | 0 | 2 |
| Агенција за заштита на правото на слободен пристап до информации од јавен карактер (АЗПСПИЈК) | 0 | 0 | 1 | 0 | 1 |
| МИОА и АЗПСПИЈК | 0 | 0 | 4 | 1 | 5 |
| Иматели на податоци | 0 | 0 | 2 | 0 | 2 |
| **Вкупно по статус** | 4 | 4 | **69** | **22** | **99** |

ВОВЕДНО ОБРАЌАЊЕ

Реформата на јавната администрација продолжува да биде еден од клучните приоритети во пристапното партнерство и важен предуслов во процесот на европската интеграција на Република Северна Македонија. Согласно новата Методологија за пристапни преговори, РЈА за првпат конкретно се дефинира како област која е опфатена со процесот и е дел од првиот Кластер „Основи“, кој е од суштинско значење за динамиката на преговорите во целина. Воспоставување на ефикасна државна и јавна администрација не само што е услов за влез во ЕУ, туку е и потребнo пред се за подобрување на квалитетот на живот на граѓаните преку воспоставување на стандардите на ЕУ.

Во таа насока Владата ја потврдува силната политичка посветеност на процесот на реформите на јавната администрација со усвојувањето на Стратегијата за реформа на јавната администрација (СРЈА) 2023 – 2030 година со Акциски план (АП) 2023-2026 година каде што се утврдени визјата и целите за обезбедување на деполитизирана, професионална и транспарентна јавна администрација која обезбедува квалитетни и брзи услуги за граѓаните и деловните субјекти преку дигитализација на процесите. Остварувањето на овие цели ќе биде овозможено преку воспоставување на кохерентен систем на плати и реорганизирани и оптимизирани институции со зајакнат интегритет, како и финализирање на законските решенија како правна основа за преземањето на следните чекори.

За успешна имплементација на реформските активности, покрај Министерството за информатичко општество и администрација (МИОА) како институција надлежна за координација на процесот на РЈА, потребно е активно вклучување на институциите надлежни во спроведувањето на мерките и активностите на СРЈА 2023-2030 и соработка со сите засегнати страни, посебно со граѓанскиот сектор, сѐ со цел да им се обезбедат квалитетни и брзи услуги на граѓаните и бизнис заедницата.

Спроведувањето на реформите во минатото беше во голем дел подржано од ЕУ и други билатерални и меѓународни донатори, како и со вклученост и тесна соработка со граѓанското општество, која се надевам ќе продолжи и во наредниот период.

ВОВЕД

Првиот годишен Извештај претставува преглед за напредокот во спроведување на СРЈА 2023-2030 и АП 2023-2026 и постигнатите резултати во извештајниот период јули – декември 2023 година. Извештајот содржи информации за степенот на реализација на активностите кои, согласно АП, биле планирани да започнат во 2023 година и завршиле истата година, активностите кои започнале да се спроведуваат во извештајниот период, а треба да завршат во наредните квартали од 2024 година, како и активностите кои доцнат со реализација.

Податоците за степенот на реализација се прибрани преку системот за следење на спроведувањето на СРЈА и АП воведен во мај 2024 година кој овозможува ефикасно прибирање и обработка на ивештаите и податоците доставени од страна на институтциите надлежни за спроведување на активностите. Статусот на имплементација на активностите се прикажува на четири нивоа. „Целосно спроведени“ се оние активности кои се реализирани во целост согласно предвидениот временски рок во АП во извештајниот период. „Во тек на спроведување“ се активности чиешто спроведување започнало во извештајниот период и ќе продолжи да се спроведува во кварталите од наредниот извештаен период, „Нереализирано“ се однесува на активности чиешто спроведување воопшто не отпочнало во рокот планиран со АП, додека пак, „Реализирано со доцнење“ се однесува на активности кои се реализирани после предвидениот рок согласно АП Оценката за реализација од стручен аспект ја утврдува МИОА врз основа на информациите добиени од институцијата задолжена за спроведувањето на конкретната активност. Оценката може да претрпи измени по анализата на МИОА и дискусиите со институцијата задолжена за спроведување на активноста.

**СТАТУС НА ИМПЛЕМЕНТАЦИЈА**

|  |
| --- |
| **реализирано** |
| **во тек** |
| **нереализирано** |
| **реализирано со доцнење** |

Следењето се врши преку извештаите за спроведените активности од странана на институциите надлежни за нивно спорведување, како и преку прибирање на податоци за измерените вредности на показателите. Во Стратегијата за РЈА и АП 2023-2026 година се утврдени показатели на три нивоа - показател на општа цел, показатели на секоја од посебните цели и показатели на ниво на мерка. Исто така, за секој показател утврдени се целните вредности – почетната, преодната и крајната вредност на показателот – за секоја втора година од спроведувањето на Стратегијата за РЈА 2023-2030 година и АП 2023 - 2026 година.

Во продолжение се дава осврт на реализацијата на активностите и постигнатите резултати во извештајниот период по приоритетна област одделно.

1. КРЕИРАЊЕ НА ПОЛИТИКИ И КООРДИНАЦИЈА

За постигнување на општата и посебните цели во рамките на оваа приоритетна област во 2023 година се спроведоа активности насочени кон развивање и одржување на функционален механизам за усогласување на долгорочното со среднорочното и годишното планирање во органите на државна управа, унапредување на системот на координација на политики и одлучување на Владата, зголемување на транспарентноста во процесот на креирање политики и подготовка на законодавството, како и подобрување на квалитетот и достапноста на статистичките податоци. Напредокот во постигнувањето на општата цел во оваа приоритетна област се мери преку показателот на СИГМА за областа *Креирање на политики* *и координација.* Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година кој изнесува 2,1.[[2]](#footnote-3)

**ОПШТА ЦЕЛ**

ЕФЕКТИВНО, ЕФИКАСНО,транспарентно,ИНКЛУЗИВНО КРЕИРАНИ ПОЛИТИКИ базирани на докази

|  |  |  |  |  |  |
| --- | --- | --- | --- | --- | --- |
| **Показател на ниво на општа цел** | **Почетна вредност**  **(2021)** | **Измерена вредност (2023)** | **Преодна вредност (2024)** | **Преодна вредност (2026)** | **Крајна вредност (2030)** |
| Вредност на показателот на СИГМА за тематската област Развој и координација на политики од Начелата на јавната администрација | 2.1 | Нема податок | **2.5** | 3 | 4 |

**СТАТУС НА РЕАЛИЗАЦИЈА НА АКТИВНОСТИ ПО ПОСЕБНА ЦЕЛ**

За мерење на напредокот на Посебната цел 1 - *Воспоставен конзистентен и функционален систем за планирање, креирање политики и донесување закони* - се користи меѓународниот показател на Светска банка: Показател на квалитет на прописите (Regulatory Quality). Овој показател за 2023 година не може да се прикаже од причина што Светска банка сè уште го нема објавено Извештајот за 2023 година.

Напредокот на Посебната цел 2 - *Зголемена транспарентност, инклузивност и партиципативност во процесот на креирање политики и подготовка на закони* - се мери преку показателот на СИГМА за Консултации со јавноста за јавни политики. Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година кој изнесува 2.

|  |  |  |  |  |  |
| --- | --- | --- | --- | --- | --- |
| **Показател на ниво на посебни цели** | **Почетна вредност**  **(2021)** | **Измерена вредност (2023)** | **Преодна вредност (2024)** | **Преодна вредност (2026)** | **Крајна вредност (2030)** |
| Показател на квалитет на прописите (Regulatory Quality -ранг на Светска Банка) | 0.4 | Нема податок | 0.4 | 0.5 | 0.7 |
| Консултации со јавноста за јавни политики (СИГМА оценка) | 2 | Нема податок | / | 2.5 | 3.5 |

|  |  |  |  |  |  |
| --- | --- | --- | --- | --- | --- |
| **Показатели на ниво на мерки** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Крајна вредност (2030)** |
| Процент на секторски стратегии што се целосно усогласени со методолошките критериуми | 0% | 41.7% | 70% | 90% | 100% |
| Процент на извештаи за спроведување на секторски стратегии што се целосно усогласени со методолошките критериуми | 0% | 21,4% | 70% | 90% | 100% |
| Процент на доставени акти до Собранието согласно законодавната агенда | 18% | 25.7% | 40% | 60% | 100% |
| Процент на подготвена национална верзија на Acquis | 13% | / | 20% | 25% | 76% |
| Процент на предлози на закони кои ги исполнуваат минимум критериумите во однос на процедурата на процесот на ПВР | 20.7% | 32% | 30% | 50% | 80% |
| Процент на официјални статистички податоци усогласени со стандардите на Евростат | 67% | 64% | 72% | 76% | 85% |
| Процент на работни групи формирани при изработка на предлози на закони со вклучени претставници на граѓански организации | 35% | 30% | 40% | 50% | 60% |
| Процент на предлози на закони со нацрт Извештаи за ПВР за кои е запазена постапката за консултации на ЕНЕР | 18% | 25% | 30% | 50% | 80% |
| Процент на јавно објавени извештаи за спроведување на секторски стратегии | 0% | 35% | 70% | 90% | 100% |

## Посебна цел 1: Воспоставен конзистентен и функционален систем за планирање, креирање политики и донесување закони

Во текот на 2023 година Владата на Република Северна Македонија (ВРСМ) со поддршка од проектот „Преосмислување на управувањето” финансиран од UK International Development од страна на Владата на Обединетото Кралство преку Британската Амбасада во Скопје, а спроведуван од Центарот за управување со промени (ЦУП) подготвен е документ „Анализа на потребите од обука и унапредување на процесите на стратешко и буџетско планирање“. При тоа, одржани се две работилници на тема „Унапредување на постапките за стратешко планирање“ за вработените во организационите единици за стратешко планирање во министерствата, три работилници за стратешко лидерство и користење на индикатори при планирање и следење на реализацијата на политиките и неколку работилници со претставници на Генералниот секретаријат и Министерството за финансии за проценка на влијанието на регулативата за предлогот за подготовка на закон за стратешко планирање.

КЛУЧНИ РЕЗУЛТАТИ

* Зајакнати капацитети на Генералниот секретаријат за анализа на политиките и координација и суштинска контрола на квалитетот на политиките и прописите
* Надграден системот e-Влада
* Обучени 1054 вработени од секретаријатите, министерствата и другите органи на државна управа за обврските кои произлегуваат од пристапните преговори.
* Подобрена статистичката писменост
* Зголемена достапност на родови статистики за носителите на политики

Со цел подобрување на транспарентноста и системот на одлучување на Владата со поддршка на проектот „Преосмислување на управувањето” одржани се четири работилници со претставници на Генералниот секретаријат, подготвен е документ: „Проблемска анализа за процесите кои се уредени со Деловникот за работа на Владата“ и нацрт-текст на Деловник за работа на ВРСМ, а во ноември 2023 година заедно со Кабинетот на ЗПВ за политики на добро владеење беше претставен транспарентен и отчетен механизам на следење на реализацијата на политиките.

Во рамките на истиот проект во тек е анализа на Извештајот од спроведена функционална анализа на Генералниот секретаријат (ГС) на ВРСМ и подготовка на препораки за реорганизација. Истовремено, тековно се работи на изработка на текст за Усогласување на Методологијата за стратешко планирање и подготвување на Годишна програма за работа на ВРСМ со Законот за буџети и е остварена работна средба со претставници на Министерство за финансии (МФ) за измена на член 13 од Законот за буџети.

Со поддршка на СИГМА, ГС на ВРСМ организираше три дводневни работилници на тема „Градење на капацитети за ефективен развој и следење на секторски и мулти-секторски стратегии во Северна Македонија“ од кои една работилница за 30 вработени во ГС и две работилници за 40 вработени во организационите единици за стратешко планирање во министерствата.[[3]](#footnote-4)

Во однос на процентот на секторските стратегии подготвени согласно методолошките критериуми содржани во Упатството за структурата, содржината и начинот на подготвување, спроведување, следење, известување и оценување на секторските и мултисекторските стратегии[[4]](#footnote-5), од вкупно 12 стратегии усвоени од ВРСМ во 2023 година (без Фискалната стратегија и Стратегијата за управување со јавниот долг), ГС дал мислење по 6 предлози на стратегии, од кои за 5 дал позитивно мислење (41,7%), а за една стратегија дал негативно мислење.

Во однос на процентот на извештаи за спроведување на секторски стратегии што се целосно усогласени со методолошките критериуми содржани во Упатството за структурата, содржината и начинот на подготвување, спроведување, следење, известување и оценување на секторските и мултисекторските стратегии, од вкупно 14 извештаи за спроведување на секторски стратегии разгледани од Владата на РСМ во 2023 година, ГС анализирал и дал позитивно мислење за 3 извештаи (21,4%).

Со цел зајакнување на капацитетите на Генералниот секретаријат за анализа на политиките и координација и суштинска контрола на квалитетот на политиките и прописите беа одржани 5 работилници на која присуствуваа 117 административни службеници од ГСВРСМ.

Во извештајниот период, извршена е надградба на системот e-Влада и тоа на модулот Стратешко планирање и подготовка на Годишна програма за работа на Владата на Република Северна Македонија (ГПВРСМ) со Регистар на стратегиски плански документи во кој се внесени стратегиите усвоени од Владата во периодот 2017-2023 година, како и на делот за поврзување на е-Влада со дигиталната платформа е-Парламент. Технички е овозможено и поврзувањето со Службен весник на РСМ, но истото не е во продукција.

Во однос на степенот на реализација на законодавната агенда, односно колкав процент од планираните акти во законодавната агенда Владата ги доставува до Собранието во текот на една календарска година, од вкупно 113 предлози на закони разгледани и утврдени од ВРСМ во 2023 година, 29 предлози на закони биле предвидени во Програмата за работа на Владата **за 2023 година (25,7%)** што покажува благ пораст во однос на 2022 година каде степенот на реализација на законодавната агенда изнесувал 18%.

Активностите заефективно и доследно спроведување на процесот на проценка на влијанието на регулативата (ПВР) не се отпочнати заради сѐ уште не спроведениот трансфер на надлежност согласно препораката во Интегрираниот извештај за реорганизација, процесот на ПВР да премине од МИОА во ГС со аргумент ,,потреба од консолидирање на осигурувањето на квалитетот на политиката на ГС како и да се осигура дека нацрт-предлозите на МИОА се исто така подложни на непристрасна ПВР”. По трансферот би се создале услови за пресликување на ново настанатата состојба во новите акти и прирачниците за ПВР. Спроведено е ажурирање на евиденцијата за лицата вклучени во процесот на ПВР во министерствата.

Согласно податоците од Годишниот извештај за спроведување на процесот на ПВР за 2023 година кој е во владина процедура, **32% од предлог законите кои подлежат на ПВР** и поминале на седница на Влада на РСМ ги исполнуваат минимум критериумите во однос на процедурата и транспарентноста во процесот на ПВР што покажува напредок во однос почетната вредност за 2021 година која изнесува 20,7%.

Унапредувањето на квалитетот на придружните материјали на предлозите на законите утврдени од Владата при нивното доставување до Собранието, со доставување на Извештај за ПВР е одложено до почетокот на примена на новиот Деловник на Собранието на РСМ[[5]](#footnote-6), кој ќе се применува од наредниот состав на Собранието. Извештајот за ПВР ќе се доставува како дел на придружните материјали на предлозите на закони, согласно член 142 став (4) точка 5.

Со почетокот на пристапните преговори во јули 2022 година, ревизијата на НПАА ќе треба да ги вклучува плановите за усогласување на националното законодавство и јакнењето на институционалните капацитети како и другите обврски преземени за време на билатералниот скрининг (септември 2022-декември 2023г.) Во таа насока основа за ревизијата на НПАА ќе бидат скрининг извештаите за секој од кластерите, годишниот извештај на ЕК, обврските од ССА и оценските мисии. Меѓутоа, добиени се скрининг извештаите за Кластер 1 Фундаментални вредности и Кластер 2 Внатрешен пазар. Ревизијата на НПАА е тековна активност се до добивањето на сите скрининг извештаи.

Заради информирање на институциите за обврските кои произлегуваат од пристапните преговори, се одржаа 41 обука за вработените од секретаријатите, министерствата и другите органи на државна управа на која беа обучени 1054 вработени.

Макстат базата редовно се ажурира и надополнува со нови сетови на податоци и табели кои се достапни за корисниците и истите се користат за креирање на политики засновани на докази. Исто така, на веб страната на ДЗС се поставени линкови до овластените носители на статистички истражувања. Меѓутоа постои благо намалување на процентот на официјални статистички податоци усогласени со стандардите на Евростат. Имено, **во 2021 година нивниот процент изнесувал 67%, додека во 2023 година изнесува 64%.** Намалувањето на процентот се должи на новините кои ги вовел Евростат кои допрва треба да се имплементираат, а делумно и заради одливот на кадри во Државниот завод за статистика (ДЗС).

Со цел подигнување на статистичката писменост одржани се 4 обуки на 30 службеници од државните институции (две обуки за квалитет во статистички истражувања и 2 обуки за ексел) кои изработија извештаи за квалитет и истите се објавени на веб страната на ДЗС[[6]](#footnote-7). Воедно, зголемена е достапноста на родови статистики за носителите на олитики преку објавување на Индекс за родова еднаквост и публикација “Жените и мажите во Република Северна Македонија”, како и преку воспоставување на онлајн платформа за родови статистики достапна на веб страната на ДЗС[[7]](#footnote-8).

За мерење на напредокот на Посебната цел 1 - *Воспоставен конзистентен и функционален систем за планирање, креирање политики и донесување закони* - се користи меѓународниот показател на Светска банка: Показател на квалитет на прописите (Regulatory Quality). Овој показател за 2023 година не може да се прикаже од причина што Светска банка сè уште го нема објавено Извештајот за 2023 година.

## Посебна цел 2: Зголемена транспарентност, инклузивност и партиципативност во процесот на креирање политики и подготовка на закони

Со цел вклучување на заинтересираните страни и пошироката јавност во креирањето на политиките и подготовката на законодавството во текот на 2023 година се подготвуваше техничката спецификација за адаптивно и превентивно одржување на Единствениот национален електронски регистар на прописи (ЕНЕР). Исто така, согласно воспоставениот механизам за подготовка на годишни извештаи, на предлог на Генералниот секретаријат, Владата на седницата одржана на 22.8.2023 година разгледа *Извештај за процесот на консултации при подготовка на предлог-закони, користење на ЕНЕР и други механизми за соработка со граѓанските организации во 2022 година*. Извештајот е подготвен врз основа на анализа на податоците на ЕНЕР и одговорите на Прашалникот за механизмите на консултација со граѓанските организации при подготовка на предлог-законите и други акти во 2022 година, дистрибуиран до министерствата преку членовите на Мрежата на државни службеници за соработка со граѓанското општество. Извештајот за 2023 година е разгледан од Владата на седницата одржана на 23.4.2024 година. Во 2023 година формирани се 30 работни групи за изработка на предлог-закони. Од нив, во 9 работни групи има претставници на граѓански организации (30% од работните групи) што покажува помала заинтересираност за вклучување на граѓанските организации во овие работни групи во однос на 2021 година каде **процентот на работни групи формирани при изработка на предлози на закони со вклучени претставници на граѓански организации изнесува 35%.**

КЛУЧНИ РЕЗУЛТАТИ

* Подготвена техничка спецификација за адаптивно и превентивно одржување на ЕНЕР
* Зголемен процент на предлог закони кои подлежат на ПВР објавени на ЕНЕР

Спроведена компаративна анализа за моделите на учество на граѓанскиот сектор во пристапните преговори

* Спроведени консултации со граѓанскиот сектор за можните модели на учество во пристапните преговори

Согласно податоците од Годишниот извештај за спроведување на ПВР за 2023 година кој е во владина процедура, 25% од предлог законите кои подлежат на ПВР и поминале на седница на Влада на РСМ ја имаат запазено постапката за консултации на ЕНЕР предвидена во Методологијата за ПВР.

Во однос на р**едовното и навремено информирање на јавноста за работата на Владата и за спроведување на планските документи с**е подготвуваат полугодишни и годишни извештаи за степенот на реализација на Програмата за работа на Владата на РСМ кои не се објавени на веб локацијата (не се јавно достапни). Додека пак, од вкупно 14 извештаи за спроведување на секторски стратегии разгледани од Владата на РСМ во 2023 година, 5 извештаи се јавно објавени на веб-страниците на ресорните институции (35%).

Со формалниот почеток на пристапните преговори се интензивираа консултациите со претставниците на граѓанскиот сектор со цел да се дефинираат модалитетите за нивно вклучување во овој процес. Со Одлуката за воспоставување на структурата за преговори за пристапување на РСМ во Европската Унија (ЕУ)[[8]](#footnote-9) се предвидува можност за учество на граѓанските организации во работните групи за подготовка за преговарачките позиции. Врз основа на компаративна анализа на моделите на учество на граѓанскиот сектор во пристапните преговори кај земјите од регионот (Албанија, Црна Гора и Србија) и предлози за можните модалитети во земјата, подготвена во 2022 година од меѓународен експерт, на 28.3.2023 година Секретаријатот за европски прашања одржа конференција на тема „Граѓанските организации – катализатори на европската интеграција на Северна Македонија“. Целта на конференцијата беше да се разгледаат можните начини на соработка и учеството на граѓанскиот сектор во процесот на преговори со ЕУ. На настанот беа презентирани моделите за вклученост на граѓанскиот сектор во преговорите за членство на РСМ во ЕУ, за кои претставниците на граѓанските организации низ отворена дискусија имаа можност да дадат коментари и забелешки. Овие активности ќе бидат основа при дефинирањето на конечната одлука за моделот за учество на засегнатите страни во преговарачката структура и подготовката на преговарачките позиции.

Напредокот на Посебната цел 2 - *Зголемена транспарентност, инклузивност и партиципативност во процесот на креирање политики и подготовка на закони* - се мери преку показателот на СИГМА за Консултации со јавноста за јавни политики. Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година кој изнесува 2.

# **ЈАВНА СЛУЖБА И УПРАВУВАЊЕ СО ЧОВЕЧКИ РЕСУРСИ**

Согласно АП од СРЈА 2023-2030, активностите во рамките на оваа приоритетна област предвидено е да започнат со имплементација во третиот квартал на 2024 година, со исклучок на една активност која се однесува на донесување на законска регулативата на системот за плати во јавниот сектор.

**ОПШТА ЦЕЛ**

Деполитизирана, ПРОФЕСИОНАЛНА И стручна јавна администрација

За мерење на напредокот во постигнувањето на општата цел во оваа приоритетна област се користи показателот на СИГМА за областа Јавна служба и управување со човечките ресурси. Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година кој изнесува 2,6[[9]](#footnote-10)

|  |  |  |  |  |  |
| --- | --- | --- | --- | --- | --- |
| **Показател на ниво на општа цел** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Вредност на показателот на СИГМА за тематската област Јавна служба и управување со човечките ресурси | 2.6 | Нема податок | 2.8 | 3 | 3.5 |

**СТАТУС НА РЕАЛИЗАЦИЈА НА АКТИВНОСТИ**

|  |  |  |  |  |  |
| --- | --- | --- | --- | --- | --- |
| **Посебна цел** | **Реализирано** | **Реализирано со доцнење** | **Во тек** | **Нереализирано** | **Вкупно** |
| Деполитизација на јавната администрација | 0 | 0 | 0 | 0 | 0 |
| Професионална јавна администрација (развој на професија - административен службеник) | 0 | 0 | 0 | 0 | 0 |
| Обезбедување квалитет и стручност на јавната администрација | 0 | 0 | 0 | 0 | 0 |
| Воспоставување на унифициран и кохерентен систем на плати во јавната служба | 0 | 0 | 0 | 1 | 1 |

## 2.1 Посебна цел 1: Деполитизација на администрацијата

Согласно АП од СРЈА 2023-2030 нема планирани активности во оваа посебна цел за 2023 година. Напредокот на оваа посебна цел се мери преку процентот на жалби на одлуки за избор на најуспешен кандидат во постапките за вработување на јавен оглас во институциите на јавниот сектор..

Измерената вредност на индикаторот: % на жалби поднесени од кандидатите на донесените одлуки за избор е повисока од почетната вредност и истото се должи на... Имено, вредноста на овој индикатор **за 2023 година е** 14.46[[10]](#footnote-11), **додека во 2022 година изнесувала 0,66%[[11]](#footnote-12).**

## Посебна цел 2: Професионална јавна администрација (развој на професија – административен службеник)

Согласно Акцискиот план (АП) од СРЈА 2023-2030 нема планирани активности во оваа посебна цел за 2023 година.

Во извештајниот период се работеше на подготвување на нацрт Законот за висока раководна служба чија цел е професионализација на високите раководни позиции со воспоставување на висока раководна служба во администрацијата. Во јули 2023, МИОА организираше **јавна презентација и расправа за нацрт-Законот за висока раководна служба**[[12]](#footnote-13) на која со беше потенцирано дека активно се работи на унапредување на законската рамка за професионализација на администрацијата, апаралелно со воспоставувањето на системот на висока раководна служба, во тек е процес на структурна реорганизација/оптимизација на јавниот сектор, кој ќе значи рационализација и намалување на бројот на високи раководни места, но едновремено и воспоставување на линии на отчетност на високите раководители.

Напредокот на оваа посебна цел се мери преку два показатели. Едниот е процентот на жалби на одлуки за именување/назначување на функционери врз основа на спроведени постапки за селекција на ВРС, а другиот е процентот на усвоени жалби на одлуки за избор на најуспешен кандидат во постапките за унапредување по пат на интерен оглас. Мерењето на вредностите на индикаторите ќе започне по донесувањето на соодветната законска регулатива.

## 2.3 Посебна цел 3: Обезбедување квалитет и стручност на јавната администрација

Согласно АП од СРЈА 2023-2030 нема планирани активности во оваа посебна цел за 2023 година. Во насока на унапредување на електронската платформа за учење (ЛМС), МИОА со Договор за споделување на трошоци помеѓу Програмата за развој на Обединетите нации[[13]](#footnote-14) се обезбеди трансфер на финансиски средства како прва рата од договорот чиј предмет е.

* 1. Посебна цел 4: Воспоставување на унифициран и кохерентен систем на плати во јавната служба

Согласно Акцискиот план (АП) од СРЈА 2023-2030 планирано е спроведување само на една активност во оваа посебна цел за 2023 година која се однесува на донесувањето на Законот за систем на плати во јавниот сектор.

Во извештајниот период се работеше на нацрт **Законот за системот на плати во јавниот сектор** со кој за прв пат во Северна Македонија се направија обиди да се елиминираат разликите во платите во институциите од ист тип, како и да се воспостави ред во системот на плаќања. Нацрт законот, подготвен со поддршка на СИГМА и во соработка со Министерството за финансии, Министерството за труд и социјална политика и Генералниот секретаријат на Владата на РСМ, има за цел да го воведе основниот принцип на „еднаква плата за работа со еднаква вредност“ , односно обезбедува еднаквост и еднакво вреднување за секое работно место во јавниот сектор. Со законот ќе се опфатат сите 1.346 јавни институции со околу 132.088 вработени кои се вклучени во Законот за вработени во јавниот сектор.

**Предлог - Законот за системот на плати во јавниот сектор**[[14]](#footnote-15), беше објавен на ЕНЕР заедно со Нацрт-извештајот за оценка на влијанието на регулативата. Во извештајниот период не беше усвоен од страна на ВРСМ.

# **ОДГОВОРНОСТ, ОТЧЕТНОСТ И ТРАНСПАРЕНТНОСТ**

Во рамки на оваа приоритетна област во текот на 2023 година во фокусот на реализација беше реорганизацијата на државната управа.  За мерење на напредокот на оваа општа цел се користи меѓународен индикатор - оценката на СИГМА за тематската област: Отчетност од Начелата за јавна администрација.   Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Почетна вредност е податокот од последниот Извештај за мониторинг на СИГМА за 2021 година.

**ОПШТА ЦЕЛ**

ОДГОВОРНО, ОТЧЕТНО И ТРАНСПАРЕНТНО РАБОТЕЊЕ НА ИНСТИТУЦИИТЕ

|  |  |  |  |  |  |
| --- | --- | --- | --- | --- | --- |
| **Показател на ниво на општа цел** | **Почетна вредност (2021)** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Вредност на показателот на СИГМА за тематската област Отчетност од Начелата за јавна администрација | 3.2 | Нема податок | 3.3 | 3.4 | 4 |

**Степен на спроведување на активностите**

|  |  |  |  |  |  |
| --- | --- | --- | --- | --- | --- |
| **Посебна цел** | **Реализирано** | **Реализирано со доцнење** | **Во тек** | **Нереализирано** | **Вкупно** |
| Кохерентна и оптимизирана државна управа | 0 | 0 | 0 | 1 | 1 |
| Подобрена ефикасност на управните постапки | 0 | 0 | 2 | 0 | 2 |
| Зајакнат интегритет на институциите | 1 | 2 | 3 | 2 | 8 |
| Зголемена транспарентност на институциите на државно и локално ниво | 0 | 0 | 1 | 1 | 2 |
| Создавање на поволно опкружување за користење на податоците од јавниот сектор | 0 | 0 | 6 | 2 | 8 |

|  |  |  |  |  |  |
| --- | --- | --- | --- | --- | --- |
| **Показатели на ниво на посебни цели** | **Почетна вредност (2021)** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Отчетност и организација на централната власт (Оценка на СИГМА) | 2 | Нема податок | 2 | 4 | 5 |
| Процент на уважени жалби од областа на управната постапка од страна на Државната комисија за одлучување во управна постапка и постапка од работен однос во втор степен, освен предметите од областа на работните односи | 31% | 29% | 28% | 25% | 20% |
| Подобрување на годишните рангирања на Република Северна Македонија за нивото на корупција на мерењата од Транспаренси Интернешнл - ИНДЕКС НА ПЕРЦЕПЦИЈА НА КОРУПЦИЈА (CPI) | 85/180 | 76 | 84/180 | 83/180 | 81 |
| Процент на неодговорени барања за пристап до информации од јавен карактер од државни институции | 66.8% | 50.3% | 63% | 59.5% | 54% |
| Број на објавени податочни сетови на порталот за отворени податоци www.data.gov.mk | 580 | 656 | 630 | 700 | 900 |

|  |  |  |  |  |  |
| --- | --- | --- | --- | --- | --- |
| **Показател на ниво на мерки** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Вкупен број на органи на државна управа | 139 |  | 135 | 110 | 109 |
| Процент на институции кои имаат обучени вработени за спроведување и примена на ЗОУП | 3% |  | 15% | 25% | 65% |
| Процент на носители на јавни функции од извршна власт кои ја посетиле обуката за етички кодекс на носители на јавни функции од извршната власт | 70% | 4.69% | 75% | 80% | 100% |
| Број на институции кои ги имплементирале елементите од системот на интегритет | 85 | 140 | 120 | 150 | 169 |
| Процент на инспекциски служби кои се вклучени во системот Е-инспектор | 10.7% | 10.71% | 57.2% | 100% | 100% |
| Процент на државни институции кои на своите веб страници редовно ги објавуваат и ажурираат документите согласно ЗСПИЈК | 67% | 67.5% | 72% | 74% | 80% |
| Број на реализирани обуки за ЗСПИЈК на локално и регионално ниво | 19 | 16 | 23 | 30 | 45 |
| Процент на инспекциски служби коишто ги унифицирале своите веб страни | 0 |  | 0 | 80% | 100% |
| Број на нови институции на порталот за отворени податоци | 74 | 74 | 120 | 200 | 350 |
| Број на преземени податочни сетови од страна на регистрирани корисници | 9800 | 15 000 | 13 000 | 20 000 | 40 000 |

3.1 Посебна цел: Кохерентна и оптимизирана државната управа

Со цел постигнување на оптимална и ефикасна државна управа и воспоставување на јасна хиерархиска подреденост согласно улогата на секој орган (креатор на политики, спроведувач на политики, спроведувач на инспекциски надзор), во текот на 2023 година, продолжи подготовката на новиот Закон за организација на органите на државната управа. Реорганизацијата на државната управа започна преку пилотирање на трите министерски системи на Министерството за информатичко општество и администрација, Министерството за економија и Министерството за земјоделство, шумарство и водостопанство, што всушност значи проверка на препораките од Интегрираниот извештај за државна реорганизација и потребата од промена на истите, согласно принципот на креирање, имплементирање и надзор, јасни линии на отчетност и хиерархиска субординираност. Информациите за реорганизација на министерскиот систем за економија и министерскиот систем за земјоделство, шумарство и водостопанство беа усвоени од страна на Владата на почетокот на 2023 година, додека Информацијата за министерскиот систем за информатичко општество и администрација, во извештајниот период, не беше усвоена од страна на Владата.

**КЛУЧНИ РЕЗУЛТАТИ**

* Подготвена нацрт верзија на Законот за организација и работа на органите на државната управа

 Напредокот во оваа посебна цел се мери преку показателот на исход отчетност и организација на централната власт (Оценка на СИГМА). Со оглед на фактот дека СИГМА не го следи напредокот секоја година ниту објавува извештаи, не постои податок за 2023 година. Оттука, показателот за посебната цел за оваа приоритетна област ќе се мери согласно последната измерена вредност од Извештајот на СИГМА12. За 2021 година оценката изнесува 2.

3.2 Посебна цел: Подобрена ефикасност на управните постапки

Во текот на 2023 година, МИОА во соработка на СИГМА започна подготовка на алатка која ќе го олесни процесот на усогласување на посебните закони со Законот за општата управна постапка (ЗОУП), чија доследна примена ќе доведе до поефикасни управни постапки, а со тоа и поголема заштита на граѓаните и нивна зајакната правна сигурност.  Имено, алатката е во форма на контролна листа и содржи преглед на општите начела на ЗОУП и други клучни членови, како и насоки и практични примери за тоа како да се анализираат одредбите од посебните закони и подзаконските акти со кои се уредуваат управните постапки. Работната подгрупа за спроведување на мерките во врска со унапредена имплементација на ЗОУП и зајакнати капацитети за водење на управните постапки иницираше воведување на управната евиденција и управната статистика да биде дел од идната регулација на новиот Закон за архивски материјал, кој е во фаза на подготовка.

КЛУЧНИ РЕЗУЛТАТИ

* Подготвена нацрт алатка за усогласување на посебните закони со ЗОУП

За мерење на напредокот во оваа посебна цел се користи Процентот на уважени жалби од областа на управната постапка од страна на Државната комисија за одлучување во управна постапка и постапка од работен однос во втор степен, освен предметите од областа на работните односи.  Вредноста на показателот за 2023 година изнесува 29%. Споредбено со вредноста за 2021 година, се бележи на намалување на вредноста на показателот, што упатува на подобрување на ефикасноста на управните постапки.

       3.3 Посебна цел: Зајакнат интегритет на институциите

* Одржани тринаесет обуки за Етичкиот кодекс за носители на јавни функции изменувани од Владата на РСМ;
* Одговорени 150 тестови за интегритет на именувани функционери назначени од Валата во 2023 година
* Организирани обуки за сите 13 инспекциски служби за користење на системот Е-инспектор
* Системот на интегритет се спроведува во 140 институции

**КЛУЧНИ РЕЗУЛТАТИ**

Во насока на јакнење на интегритетот како процес кој подразбира активна вклученост на сите засегнати страни, односно преземање на активности за континуирано унапредување на личните и професионални вредности и етички стандарди, во текот на 2023 година Кабинетот на ГС во соработка со Агенцијата на САД за меѓународен развој (УСАИД), ја организираше и првата фаза од програмата за обука на обучувачи. Целна група на обуката беа вработените во ГСВРСМ, со цел да можат самостојно да одржуваат обуки за етичкиот кодекс и за интегритет. Едновремено, од страна на веќе обучените обучувачи во текот на 2023 година се спроведени тринаесет обуки за Етичкиот кодекс за носители на јавни функции именувани од Владата. Со обуката беа опфатени 277 носители на јавни функции на теми интегритет, управување со подароци и лобирање кои што јавните функционери ги запознаа со одредбите и различните толкувања на Кодексот, како и со предизвиците кои тој ги поставува во управувањето со секојдневното работење во јавните институции.

Дополнително беа спроведени тестови за интегритет на именувани функционери назначени од Владата во 2023 година,  кои беа одговорени од над 150 функционери

Во првиот квартал на 2023 година ДКСК покани 157 институции од јавниот сектор, вклучени во билатералните скрининзи и воедно, институции кои се предвидени во Стратегијата за РЈА 2023-2030 година, да се вклучат во процесот на воведување на системот на интегритет. Така, заклучно со декември 2023 година системот на интегритет започна да се воведува во: - 71 институција од редот на органи на државна управа и други државни органи: агенции, фондови, комисии, заводи, инспекторати, секретаријати и 69 единици на локалната самоуправа. Ова значи дека системот на интегритет во 2023 година се спроведува во вкупно 140 институции, бележејќи пораст споредбено со 2022 година кога овој систем се спроведувал во 85 институции.

Во рамки на проектот Е-инспектор –    продолжување на поддршката на инспекциските реформи во Република Северна Македонија, во текот на 2023 година, се развија модулите за сите 13 инспекциски служби во електронскиот систем „Е-инспектор“, кои се дел од втората фаза за приклучување кон системот Е-инспектор и се организираа обуки за сите 13 инспекциски служби за користење на системот Е-инспектор. Во периодот од 15 декември 2023 година до крајот на февруари 2024 година - овозможено е тестирање на системот со цел да се откријат и пријават одредени неправилности и грешки при спроведување на инспекциската постапка преку системот. Дополнително се изработија Упатството за примена на Е-инспектор и интерактивни видеа со упатства за сите алатки и функционалности на системот.

Развојот на модулите на 12-те останати инспекциски служби под јурисдикција на ИС, во електронскиот систем „Е-инспектор“, кои во овој момент се организирани како внатрешни организациски единици во состав на органите на државната управа, ќе зависи директно од процесот на реорганизација и оптимизација на инспекциските служби кој се одвива како дел од сеопфатниот процес на реорганизација и оптимизација на јавната администрација и ќе бидат предмет на вклучување во електронскиот систем, во зависност од крајниот исход на реорганизацијата. Владата на Република Северна Македонија, донесе Одлуки за сите 12 инспекциски служби, да се искористат дел од расположливите преносни компјутери употребени за Пописот на населението и домаќинствата 2021. Врз основа на тие Одлуки, помеѓу Државниот завод за статистика и 12-те инспекциски служби, склучени се Договори за давање на трајно користење на движни ствари, со кои 6 преносни компјутери се доделени на трајно користење на Агенција за лекови и медицински средства- Одделение за инспекциски надзор, 3 преносни компјутери на Агенција за млади и спорт - Сектор за инспекциски надзор, 22 преносни компјутери на Дирекција за заштита и спасување- Сектор за генерален инспектор, 2 преносни компјутери на Дирекција за радијациона сигурност- Одделение за инспекциски надзор, 13 преносни компјутери на Државен архив на Република Македонија, 3 преносни компјутери на Министерство за здравство - Сектор за хемикалии, 5 преносни компјутери на Министерство за култура- Сектор за управен и инспекциски надзор, 2 преносни компјутери на Министерство за транспорт и врски- Капетанија на пристаништа Охрид, 22 преносни компјутери на Министерство за труд и социјална политика- Сектор за инспекциски надзор во социјалната заштита, 5 преносни компјутери на Управа за заштита на културно наследство, 2 преносни компјутери на Управа за сигурност во железничкиот сообраќај и 3 преносни компјутери на Центар за управување со кризи- Одделение за инспекциски надзор.  Заклучно со 31.12.2023 година системот Е-инспектор се приклучени 3 инспекторати (прва фаза од проектот) односно процентот на инспекциски служби кои се вклучени во овој систем останува ист како во 2021 година.

Напредокот во оваа посебна цел се мери преку показателот на исход Подобрување на годишните рангирања на Република Северна Македонија за нивото на корупција на мерењата од Транспаренси Интернешнл согласно Индекс на перцепција на корупција (CPI). Вкупниот резултат во 2023 година изнесува 42 и бележи благ напредок во однос на 2022 година кога изнесувал 40.

* 1. Посебна цел: Зајакната транспарентност на институциите на државно и локално ниво

**КЛУЧНИ РЕЗУЛТАТИ**

Во насока на афирмирање на правото на пристап до информациите од јавен карактер на уште повисоко општествено ниво и континуирано поттикнување на проактивната транспарентност на институциите на државата со што ќе се зголеми довербата во институциите, а на граѓаните ќе им се овозможи зголемена партиципативност во креирањето на политиките и поттикнување за користење на правото на слободен пристап до информациите од јавен карактер, се истакнаа заложбите за унапредување на алатките за достапност на информациите од јавен карактер. Во декември 2023 година е подготвена Твининг Лајт апликација од АЗПСПИЈК на тема: “Поддршка на слободниот пристап до информации, - Се издигнуваме заедно.“ (Supporting the free access to information - We rise together.)“.   Во 2023 година од вкупно 133 државни институции, 123 институции имаат веб страна, од кои 83 беа оценети со високо и средно ниво на транспарентност. Согласно формулата за овој индикатор, пресметаната вредност за 2023 година изнесува 67.5%, во минимален пораст од 2022 година кога процентот бил 67%. Во 2023 година во насока на едукација на службените лица од 1.457-те иматели на информации, Агенцијата реализираше вкупно 13 обуки, од кои 8 онлајн обуки и 5 обуки со физичко присуство се со цел да ги едуцира новоназначените службени лица за посредување со информации кај имателите на информации. Овој пад во процентот во однос на 2022 година кога бројот на реализирани обуки бил 19 се должи на буџетски непоткрепената можност за едукација на сите службени лица.

* Одржани се вкупно 16 обуки од кои 13 обуки од страна на АЗПСПИЈК, за 203 службени лица за посредување со информации од јавен карактер, односно за вкупно 149 институции и 3 во соработка со невладин сектор на регионално ниво;
* Подготвен е Водич за проактивна транспарентност, насловен – “Транспарентни институции информирани граѓани”.

За зајакнување на прокативната транспарентност на институциите и со тоа намалување на барањата на граѓаните за пристап до информации од јавен карактер, проектот „Поттикнување на добро управување и реформи во јавната администрација“ поддржан од National Endowment for Democracy (NED) и спроведуван од Центарот за управување со промени (ЦУП) во соработка со заменичката на претседателот на Владата задолжена за политики за добро владеење донесе Упатство за подобрување на транспарентноста на институциите од јавниот сектор во 38 сектори. Во јануари 2023 година сите институции иматели на информации беа задолжени за постапување по ова упатство, а во јули 2023 година АЗПСПИЈК подготви анализа за неговата примена.

Во соработка со бројни партнери од невладиниот сектор се одржани неколку работни средби, а се со цел да се обезбедат донаторски средства за реализација на активноста. На крајот на 2023 во проектот „Партнерство против корупција“ (Partnership Аgainst Corruption),во чии рамки ќе биде вклучена и Агенцијата. Пет годишниот проект е предводен од глобалната компанија MSI Вашингтон од САД, со финансиска поддршка од USAID, а се очекува реализација на проектни активности во текот на 2024.

Во извештајниот период одржани се вкупно 16 обуки од кои 13 од страна на АЗПСПИЈК, за 203 службени лица за посредување со информации од јавен карактер, односно за вкупно 149 институции, а 3 обуки беа реализирани во месец мај наменети за вработените во општините Дојран, Прилеп и Гостивар.    Во Март 2023 од страна на АЗПСПИЈК подготвен е Водич за проактивна транспарентност, насловен ТРАНСПАРЕНТНИ ИНСТИТУЦИИ, ИНФОРМИРАНИ ГРАЃАНИ, односно информативно едукативен материјал наменет за појаснување на терминот проактивна трансапретност согласно ЗСПИЈК, како и обрвските кои произлегуваат од истите за државните органи, но и во исто време и правата на граѓаните.

Напредокот во оваа посебна цел се мери преку процентот на неодговорени барања за информации од јавен карактер од државните институции. Во 2023 година вкупниот број на поднесени жалби до Агенцијата против државните институции е 183, а од нив по основ молк на управата се евидентирани 92 жалби. Согласно формулата за овој индикатор, пресметаната вредност за 2023 година изнесува 50.3% што покажува пад во однос на измерените 66,8 проценти во 2022 година.

* 1. Посебна цел: Создавање на поволно опкружување за користење на податоците од јавниот сектор

**КЛУЧНИ РЕЗУЛТАТИ**

Министерството за информатичко општество и администрација континуирано прави напори за овозможување на барателите на податоци да ги добијат податоците од јавниот сектор во формат кој ќе им овозможи нивна прегледност и можност за ефикасно и едноставно користење.  На порталот за отворени податоци, во 2023 година бројот на објавени институции е 74., исто како и во 2022 година. Бројот на преземања на податочни сетови од страна на регистрираните корисници изнесува 15000, што претставува пораст во однос на 2022 година кога овој број изнесувал 9800.

* Објавени 25 каталози на податоци на порталите на институциите.

Во извештајниот период продолжи подготовката на Насоки (упатство) за начинот на идентификација на податоците и податочни сетови на имателите на податоци, начинот на подготвување на каталог на податоци и податочни сетови и критериумите за приоритизирање на отворањето на податоците и податочните сетови. Беа објавени 25 каталози на податоци на порталите на институциите иматели на податоци за податоците што ги создаваат во вршењето на својата работа (25 институции од централно и локално ниво)

Во однос на јавните настани за подигнување на свеста и информираност меѓу засегнатите страни (НВОи, приватен сектор, академска заедница и поширока јавност) во врска со концептот и придобивките од отворените податоци и можностите од data.gov.mk, беше направен план да се организира Хакатон во соработка со една невладина организација.

Напредокот во оваа посебна цел се мери преку показателот: Број на објавени податочни сетови на порталот за отворени податоци [www.data.gov.mk](http://www.data.gov.mk/). Во 2023 година овој број изнесува 656 објавени податочни сетови и се бележи напредок во однос на 2022 година кога биле објавени 580 податочни сетови.

**ДАВАЊЕ УСЛУГИ И ДИГИТАЛНА ТРАНСФОРМАЦИЈА**

Во текот на извештајниот период, во четвртата приоритетна област која е насочена кон градење на дигитална средина за подобро работење на администрацијата, односно креирање на канали на електронска комуникација во рамките на администрацијата, се изработија неколку клучни акти, како:

**ОПШТА ЦЕЛ**

Дигитализирана јавна администрација

* **Националната ИКТ Стратегија 2023-2030 година, со Акциски план**
* **Националната Стратегија за сајбер безбедност 2023-2027 година, со Акциски план**.
* **Националниот план[[15]](#footnote-16) за управување со квалитет 2023- 2025 година**
* **Законот за безбедност на мрежни и информациски системи и дигитална трнасформација**

Воедно, продолжи и континуираното зголемување на бројот на институции приклучени на Платформата за интероперабилност, како и зголемувањето на бројот на Е-услуги кои се достапни за граѓаните на РСМ на Националниот портал за еУслуги.

За напредокот на општата цел – дигитализирана јавна администрација, како показател е земен ЕУ показателот за електронска администрација (e-government benchmark)[[16]](#footnote-17). Според ова истражување во нашата држава се бележи зголемување од 47.4% на 48,05% на овој индикатор во споредба со претходната година.

**Степен на спроведување на активности**

|  |  |  |  |  |  |
| --- | --- | --- | --- | --- | --- |
| **Посебна цел** | **Реализирано** | **Реализирано со доцнење** | **Во тек** | **Нереализирано** | **Вкупно** |
| Дигитална средина за подобро работење на администрацијата | 1 | 0 | 13 | 2 | 16 |
| Зголемен квалитет и достапност до услугите | 1 | 0 | 14 | 4 | 19 |

|  |  |  |  |  |  |
| --- | --- | --- | --- | --- | --- |
| **Показател на ниво на општа цел** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| ЕУ показател за електронска администрација (e-government benchmark) | 47.4% | 48.05% | 50% | 55% | 70% |
| СИГМА Оценка за Принцип 3: Дигиталната влада овозможува одлуки водени од податоци, ефикасни и одговорни политики, услуги и процеси во целата влада | Ќе се утврди при првиот мониторинг на СИГМА според новите принципи |  | / | / | / |

|  |  |  |  |  |  |
| --- | --- | --- | --- | --- | --- |
| **Показател на ниво на посебни цели** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Број на трансакции на платформата за Интероперабилност | 1 484 018 | 3143418 | 3 000 000 | 5 000 000 | 7 000 000 |
| Процент на граѓани кои користат електронски услуги (истражување на јавното мислење на Балкан барометар) | 22% | 19% | 25% | 30% | 60% |
| Број на едношалтерски услуги | 83 | 97 | 85 | 120 | 300 |

|  |  |  |  |  |  |
| --- | --- | --- | --- | --- | --- |
| **Показател на ниво на мерки** | **Почетна вредност** | **Измерена вредност (2023)** | **Преодна вредност (2024)** | **Преодна вредност (2026)** | **Целна вредност (2030)** |
| Број на нови институции/компании на платформата за Интероперабилност | 52 | 61 | 62 | 72 | 92 |
| Вкупен број на институции кои го користат ДМС системот | 21 | 22 | 21 | 30 | 60 |
| Степен на воспоставена законска и институционална рамка во областа на ИКТ | 0 |  | 1 | 2 | 3 |
| Број на воспоставени дигитални регистри | 0 | 7 | 4 | 7 | 12 |
| Број на еУслуги на Националниот портал за еУслуги | 95 | 125 | 130 | 302 | 500 |
| Број на ЕТУ – едношалтерски точки | 5 | 5 | 6 | 8 | 15 |
| Број на достапни веб страни со WCAG стандардот | 2 | 4 | 10 | 15 | 30 |
| Оценка за индекс на квалитет на институциите | 70% | 70% | 72% | 75% | 85% |
| Број на обучен кадар за digital-first принцип, стекнување на знаење за националните системи и агилно работење во администрација во секоја институција | 0 |  | 1000 | 2000 | 5000 |

## Посебна цел: Дигитална средина за подобро работење на администрацијата

Во текот на 2023 година се изготви предлог **Законот за безбедност на мрежни и информациски системи и дигитална трансформација**. Истиот се базира врз четири столба кои се детектирани како клучни преку кои ќе се овозможи ефикасно справување со предизвиците на безбедноста на мрежите и информациските системи во Република Северна Македонија, во смисла на заеднички минимални капацитети за градење и планирање, размена на информации, соработка и заеднички безбедносни барања од областа на ИКТ, како и дигиталната трансформација во РСМ.

**КЛУЧНИ РЕЗУЛТАТИ**

* Усвоен од Владата на РСМ предлог Законот за безбедност на мрежни и информациски системи и дигитална трансформација;
* Објавен во службен весник „Законот за регистар на задолжително социјално осигурување“.

Четирите столба на кои се фокусира овој закон се:

* Обезбедување високо ниво на сајбер безбедност со цел заштита и понатамошен развој на општеството;
* Градење и проширување на ИТ инфраструктурата, односно поефикасна и поефективна дигитална трансформација на јавниот сектор;
* Повисок степен на отвореност со цел да се обезбеди развој на иновативни софтверски решенија; и
* Обезбедување на неопходни обуки за сајбер безбедност и дигитални вештини за вработените во јавниот сектор, како и подигнување на јавната свест.

Со овој закон меѓудругото се предвидува и формирање на Агенција за безбедност на мрежни системи и информациски системи и дигитална трансформација, чија структура е во согласнот со структурата на регулаторното тело ЕНИСА при Европската Унија. Агенцијата ќе биде надлежна за управување и координација на процесот на дигитална трансформација на јавниот сектор. Една од клучните цели на овој закон е дигитална трансформација на јавниот сектор со кој ќе се предвиди трансформација односно транзиција од дистрибуирана дигитална инфраструктура кон централизиран пристап во Владин облак. Освен оваа надлежност, согласно NIS Директивата од ЕУ, Агенцијата ќе биде надлежно тело за безбедноста на мрежите и информациските системи во државата (вклучително и за приватните и за јавните субјекти).

Во текот на 2023 се започна со процесот на анализа и мапирање на потребните измени на **Законот за централен регистар**, земајќи го во предвид реалното функционирање на системот компарирано со тековното законско решение. При анализата мапирани се точките кои може да се подобрат во самото законско решение, а во идниот период оставена е можноста да се разгледаат и дополнувањата на Законското решение со цел давање законска можност за проширување на услугите што ги нуди ЦРН платформата.

Во извештајниот период, остварени се информативни средби со повеќе државни и приватни институции и огранизации како ЗЕЛС, на кои се презентирани и новите функционалности/валидации на платформата ЦРН од страна на МИОА, преку активности на редовни состаноци и координации, за обезбедување на информативни насоки и промоција кои стимулираат зголемување на бројот на трансакции на платформата Централен регистар на население.

На 05.10.2023 година, објавен е во службен весник бр.209/2023 „**Законот за регистар на задолжително социјално осигурување**“, кој е донесен од страна на собранието на РСМ, преку кој се воспоставува единствен унифициран регистарски систем за социјално осигурување. Во текот на 2023 година организирани се работни состаноци со засегнатите институции, и започнат е процесот за обезбедување на технички услови за соработка со Светска Банка за финансирање на процесите за имплементација на законот.

Напредокот на оваа посебна цел се мери преку показателот - број на трансакции на платформата за Интероперабилност. Според овој показател бројот на трансакции се зголемил од 1.484.018 трансакции од претходната година, на 3.143.418 трансакции што претставува значително зголемување. Овој резултат ќе придонсесе работниот процес на службениците да се поедностави, да се минимизираат ризиците од грешки предизвикани од човечки фактор, а особено важно е што граѓаните ќе имаат унифициран електронски начин за идентификација пред надлежните институции.

Еден клучен сегмент во создавањето на дигитална средина е креирање на каналите на електронска комуникација во рамките на администрацијата кои на институциите ќе им овозможат дигитализација на процесите и електронска размена на податоци.

Остварено е подобрување на каналите на електронска комуникација преку зголемување на бројот на нови институции/компании на платформата за Интероперабилност. Имено, има раст од 9 нови институции/компании на платформата за Интероперабилност, односно бројот е зголемен од 52 институции/компании на платформата за Интероперабилност според последниот извештај на 61.

За проектот Развој на јазол комуникациски клиент, МИОА има одобрено исплата на реализирана наградба на МИМ2 со имплементација на јазол комуникација клиент со што истиот е целосно развиен.

Во извештајниот период, остварени се информативни средби со повеќе државни и приватни институции и огранизации како ЗЕЛС, на кои МИОА ги презентираше и промовираше условите потребни за исполнување од страна на заинтересираните субјекти за користење на услугите што ги нуди платформата Централен регистар на население. Посебно организирани настани за промоција на платформата Централен регистар на население не се реализирани во текот на 2023 година, меѓутоа е искористена можноста во рамки на постоечки настани на кои присуствувале претставници од МИОА, да се изврши презентација на услугите што ги нуди платформата. Како резултат на овие активности има најава за приклучување на платформата од повеќе нови институции. Воедно, остварени се информативни средби со повеќе државни и приватни институции, и огранизации како ЗЕЛС, на кои се презентирани и новите функционалности/валидации на платформата Централен регистар на население од страна на МИОА, преку активности на редовни состаноци и координации, за обезбедување на информативни насоки и промоција, кои стимулираат зголемување на бројот на трансакции на платформата Централен регистар на население.

Во извештајниот период започнат е процесот на анализа и мапирање на потребните законски измени во однос на Законот за Централен регистар на население, земајќи го во предвид реалното функционирање на системот компарирано со тековното законско решение. При анализата мапирани се точките кои може да се подобрат во самото законско решение, а во идниот период оставена е можноста да се разгледаат и дополнувањата на Законското решение со цел давање законска можност за проширување на услугите што ги нуди ЦРН платформата.

Во однос на потребата од воспоставување на дигитална картичка за граѓаните. Првичните индиции се дека проектот "Дигитална картичка" треба да се усогласи со реулативата European Digital Identity Regulation (Regulation (EU) 2024/1183, (eIDAS 2), која што се однесува на воспоставување на "Сеф за дигитален идентитет" (digital identity wallet).

Воведувањето на SMART околина во работењето на администрацијата, односно оптимизација во работењето на администрацијата ќе се овозможи и преку воспоставување на унифициран ДМС систем кој ќе им биде ставен на располагање на сите органи на државната управа (исклучок се органите од областа на безбедноста), како и на локалната самоуправа и останатите институции од јавниот сектор. Унифицираниот ДМС систем ќе го подобри планирањето на човечките ресурси потребни за испорака на услуги согласно потребите на граѓаните. Бројот на институции кои го користат ДМС системот бележи благ пораст во однос на последниот извештај, и е зголемен од 21 на 22 институции, и го користат следниве: Министерство за информатичко општество и администрација; Министерство за здравство; Министерство за труд и социјална политика; Министерство за култура; Министерство за животна средина и просторно планирање; Општина Куманово; Државен управен инспекторат; Министерство за правда; Државен инспекторат за животна средина (ДИЖС); Министерство за образование и наука; Министерство за транспорт и врски; Државен архив на РСМ; Управа за јавни приходи; Министерство за финансии; Државна комисија за одлучување во управна постапка и постапка од работен однос во втор степен; Секретаријат за законодавство; Служба за општи и заеднички работи (СОЗР); Министерство за локална самоуправа; Министерство за економија; Министерство за земјоделие, шумарство и водостопанство; Управа за водење на матични книги (УВМК); Министерство за политички систем и односи меѓу заедниците.

Во текот на 2023 година, поточно на 05.10.2023 година, објавен е во службен весник бр.209/2023 „Законот за регистар на задолжително социјално осигурување“, кој е донесен од страна на Собранието на Р.С.М, преку кој се воспоставува единствен унифициран регистарски систем за социјално осигурување. Во текот на 2023 година организирани се работни состаноци со засегнатите институции, и започнат е процесот за обезбедување на технички услови за соработка со Светска Банка, за финансирање на процесите за имплементација на законот.

Законската регулатива која меѓудругото ја предвидува и институционалната рамка во областа на ИКТ, под назив - Предлог Закон за безбедност на мрежни и информациски системи и дигитална трансформација, е изготвена од страна на Работната група формирана од страна на МИОА и истата е усвоена од страна на Владата на РСМ. Воедно не е сеуште започнато спроведувањето на физибилити студија за изводливост на Владин податочен центар, а истиот е предвиден во новата законска регулатива.

Во однос на измената на Законот за архивска дејност започнати се почетни активности за ангажирање на експерти за создавање на сеопфатен концепт за електронско работење на институциите во јавниот сектор, и подготовка на нов закон и подазконски акти.

## Посебна цел: Зголемен квалитет и достапност до услугите

**КЛУЧНИ РЕЗУЛТАТИ**

* Објавен Извештај од анализата за мерење на ефектите и влијанијата од воведување на Стандардите за управување со квалитет;
* Изработен Национален план за управување со квалитет во јавниот сектор во Република Северна Македонија за периодот 2023-2025 година
* Граѓаните имаат брз и едноставен пристап до информации за добивање на 922 услуги од институциите;
* Зголемен бројот на институции приклучени на Платформата за интероперабилност на 56 институции/инстанци (комуникациски клиенти).

Во текот на 2023 година се реализираа активности согласно усвоениот Акциски план на Националниот план за управување со квалитет. Притоа, се зголеми бројот на едношалтерски услуги од 83 во 2022 година, на 97 во оваа извештајна година достапните услуги преку ЕТУ точките - центрите за една точка за услуги. Додека пак процентот на граѓани кои користат електронски услуги (истражување на јавното мислење на Балкан барометар) е намален од 22%, на 19%. Сепак крајниот резултат е добиен според одговор на единственото прашање -Дали е можно да ги добиете вашите лични документи (извод на родени, државјанство и сл.) или кој било друг личен документ онлајн? Додека процентот на граѓани кои користат други електронски услуги не е земен во предвид, поимот електронските улоги е поширок од ова единствено прашање.

Дигиталната трансформација и развојот на дигитални услуги не може да се замисли без дигитализирање на хартиените регистри. Имено, преку воспоставување на платформа за дигитални регистри се овозможува лесна миграција, со брз и ефикасен пристап до податоците од регистрите. Во рамките на 2023 година бројот на воспоставени дигитални регистри за давање услуги е зголемен на 7 дигитализирани регистри.

Дополнително во текот на 2023 година, започнати се активности за подготовка на Анализата за мапирање на потребата од воспоставување на нови ЕТУ точки. Со оглед дека постојат неколку модели за воспосставување на ЕТУ Точки - како термин може да означува самостоен Центар за услуги, Канцеларија за услуги која е составен дел од одредена институција пример ЕЛС Општина, или дедициран Шалтер за услуги во рамките одреден правен субјект кој има локации со шалтери пример А.Д Пошта на Р.С.Македонија. Остварена е соработка со А.Д Пошта на Р.С.Македонија, при што произлезена е можноста за понатамошни заеднички активности.

Еден од клучните резултати во областа дигитализација и дигитализирана јавна администрација, под издвоената посебна цел- *зголемен квалитет и достапност до услугите* , се постигнатите задоволувачки резултати во оваа година, односно бројот на зголемени еУслуги на Националниот портал за еУслуги. Имено, на Националниот портал во овој момент има 135 е-услуги достапни за граѓаните и бизнисите (со аплицирање директно на порталот) и вкупно 274 електронски услуги (тука се и електронските услуги за кои апликацијата оди преку нивниот интерен систем со редиректирање).

Бројот пак на ЕТУ центрите „Една точка за услуги - ЕТУ“ , односно едношалтерските точки за услуги кои се достапни за граѓаните кои немаат соодветните дигитални вештини, е непроменет и истиот е 5 ЕТУ точки достапни за граѓаните во овој момент.

Во однос на подобрената пристапност на институциите за лицата со попреченост, возрасни лица, како и лица кои се на ниско ниво на дигитална писменост, може да се констатира дека бројот на достапни веб страни со WCAG стандардот е зголемен од 2 на 4 имплементирани и ажурирани веб страните на институциите на национално и локално ниво на WCAG стандардот. Во моментов е имплементиран WCAG 2.0. (Web Content Accessibility Guidelines), кој што претставува водич со препораки за креирање на веб-содржина, која е достапна до лица со различен вид на инвалидност, вклучувајќи и слепи лица и лица со оштетен вид, достапна и од различни кориснички уреди со кои се пристапува до истата. Во имплементацијата на овој стандард има видеа на знаковен јазик и опции за менување на читливоста на содржините. Аудио опис не е имплементиран, но постои можност за имплементација. Тенденцијата е да се оди на WCAG 3.0 и да се имплементираат сите услови што ги наложува тој стандард.

**Системот за управување со квалитет** и мерење на задоволството на корисници од услуги на државните органи, односно задоволството на корисниците на услугите, постојаното подобрување на институционалниот капацитет и подобрување на ефикасноста и ефективноста на јавната администрација, е фактор на кој се осврнува на годишно ниво МИОА преку мерењето кое се врши согласно Методологијата за оценка на индекс на квалитет на институциите. Вредноста на показателот, односно процентот на задоволни клиенти од работата на институциите и нивните испорачани услуги за оваа година остана непроменет во однос на минатата извештајна година. Оценката за индекс на квалитет на институциите за 2023 година е 70% на задоволни клиенти од работата на институциите и нивните испорачани услуги.

Во текот на 2023 година се оддржа претставување и презентација на Националниот план за управување со квалитет 2023–2025 година пред Владата и Советот за реформа на јавна администрација. Истиот е усвоен од страна на Владата на Република Северна Македонија на 17 мај 2023 година. Заклучно со декември 2023 година CAF 2020 е имплементиран во следниве институции: МИОА, ДКСК, МЗШВ, стручната слушба на Собранието на Република Северна Македонија. Воедно беа реализрани и припремни /подготвителни активности з реализација наCAF општина Ѓорче Петров. Во однос на процесот на сертификација / надворешна евалуација на имплементација на CAF, во текот на 2023 година истата беше реализирана во МИОА од страна на Регионалниот центар за управување со квалитет при Регионалната школа за јавна администрација со седиште во Црна гора. Се очекува резултатите за спроведената евалуација и доделување на сертификатот “Ефективен CAF корисник“ да бидат објавени во второто тромесечје од 2024 година. Исто тако во рамните на редовните активности на ДКСК, во текот на мај 2023 и септември 2023 година, беа спроведени обуки на офицерите за интегритет од централната власт. Имено повеќе од 100 офицери за интегритет беа обучени за стандардите на Политиката за интегритет, меѓу кој е **и Системот за управување со квалитет односно ISO и CAF** . Во првата половина на 2025 година се предвидува изготвување на сеопфатна анализа на постоечкиот Закон за воведување на систем за управување со квалитетот и заедничката рамка за процена на работењето и давањето на услуги во државната служба.

Во рамки на МИОА беа одржани работилници со вработените со цел изготвување на организациона структура на МИОА за управување со квалитет и истата беше оформена во предвидениот период. Паралелно беше изготвена функционална анализа на МИОА и проценка на потребните кадровски и технички ресурси за целосна имплементација на Законот и Националниот план за управување со квалитет 2023-2025. Извештајот за “*Мониторинг и евалуација за секоја година, вклучувајќи истражување на задоволството на клиентите”* (Извештај од надзорна проверка за ИСО 9001:2015) беше успешно изготвен од страна на одоворните лица при МИОА.

Владата на Република Северна Македонија на 121 седница одржана на 24 јануари 2023 ја усвои Информација во врска со спроведено оценување на Комисијата за оценување и анализа на резултатите добиени од спроведеното мерење на квалитет согласно Методологијата за оценка на индекс на квалитет на институциите

Министерството за информатичко општество и администрација заврши со реализација на нов циклус на „Методологијата за оценка на индекс на квалитет на институциите“, предвиден во рамки и во Стратегијата за реформа на јавната администрација 2018 – 2022. Имплементацијата на Методологијата за оценка на индекс на квалитетот на работата на институциите овозможува идентификација на институциите кои успешно работат и кои испорачуваат ефективни и ефикасни услуги до корисниците. Истите треба со презентирање на резултатоите да се мотивираат за уште поквалитетно работење, како и да се поттикнат институциите со послаби резултати да учат една од друга преку споделување на добрите практики од нивното работење, со цел подобрување на услугите и задоволството на корисниците.

Во мерењето на задоволството од испорака на услугите учествуваа: Министерство за правда, Министерство за образование и наука, Министерство за животна средина и просторно планирање, Државен здравствен и санитарен инспекторат, Министерство за информатичко општество и администрација – Државен Управен инспекторат, Управен Суд на Република Северна Македонија, Правен факултет „Јустинијан Први“- Скопје , Националната Установа Музеј на Македонија – Скопје, ЈУ Меѓуопштинскиот Центар за социјална работа на град Скопје и ЈУ Меѓуопштинското центар за социјални работи Струмица.

Министерство за информатичко општество и администрација потребните податоци ги собираше преку дистрибуирани прашалници до номинираните контакт лица во институциите, Анкета за мерење на задоволството на корисниците“ и „Таен клиент“. По добиените резултати, Комисијата за оценување и анализа на резултатите добиени од спроведеното мерење на квалитет изврши евалуација на институциите преку оценка на пополнетиот прашалник од институцијата, резултатите од спроведената анкета, резултатите од спроведеното истражување „таен клиент“ и го утврди степен на квалитет на работа на институциите. Од спроведеното истражување и користените различните методолошки алатки, Министерство за образование на Република Северна Македонија покажа највисок степен на квалитет на работењето. За ефикасна и ефективна реализација на проектот, неопходно е да продолжи соработката и отвореноста на институциите, како и консеквентно зголемување на квалитетот на работа на институциите во сите области.

Министерството за информатичко општество и администрација според Методологијата, континуирано секоја година, со нови 10 институции ќе врши мерење на индекс на квалитет на работата на институциите.

Комисијата го подготви извештајот на оценка на индекс на квалитет на работа на институциите, кој ќе биде објавен на веб страна на Министерство за информатичко општество и администрација како и на веб страна за управување со квалитет како платформа која нуди информации од оваа област на национално ниво.

УПРАВУВАЊЕ СО ПРЕДИЗВИЦИ

Врз основа на анализите направени во текот на имплементацијата на мерките и активностите за извештајниот период од АП на СРЈА, произлегуваат мал број на ризици во однос на успешното постигнување на предвидените резултати поради фактот дека СРЈА се донесе во јули, и временскиот период за прикажување на реални резултати за спроведување на реформите беше краток и недоволен да се детектираат одредени ризици.

Законската регулатива насочена кон унапредување на администрацијата и дигитализирање на ИКТ процесите, имаше политичка поддршка и беше утврдена од страна на Владата на РСМ, но законската регулатива не беше донесена од страна на Собранието во текот на извештајниот период, што доведе до нецелосно исполнување на клучните резултати.

Она што може да се констатира од досегашната имплементација е дека сѐ уште постои ризик од недостаток на стручен кадар за спроведување на РЈА. За да се надмине овој ризик важно е да се работи на непречено и интензивно развивање на знаењата и вештините кај сите административни службеници за спроведување на процесот на дигитализација чија основа ја воспоставува МИОА, а во кој активно мора да се вклучат сите јавни органи користејќи ги своите внатрешни кадровски капацитети.

Составен дел од овој ризик кој се однесува на човечките ресурси и нивното значење за спроведување на реформата е и недостатокот на хоризонтална и вертикална координација во рамките на системот кој го сочинуваат органите на државната управа. Институционалната соработка треба значително да се подобри, особено во поглед на навремено доставување на инпути во ИТ алатката за следење на процесите во СРЈА.

Едновремено, мерењето на показателите и понатаму е предизвик. Имено, користењето на меѓународните индикатори укажа на тоа дека нивното мерење не се совпаѓа со процесот на известување за имплементација на АП на СРЈА. Некои показатели подготвени од самите надлежни институции не можат да бидат измерени бидејќи не располагаат со потребните податоци.

Со цел да се надминат констатираните ризици се превземаат мерки во насока на законско уредување на стручното усовршување преку воспоставување на посебна Акакдемија за обуки со што би се зајакнале човечките капацитети за спроведување на реформите.

КОМУНИКАЦИСКИ АКТИВНОСТИ

Иако МИОА нема посебна комуникациска стратегија исклучиво наменета за реформата на јавната администрација, во текот на извештајниот период континуирано се спроведуваа комуникациски активности за информирање на јавноста и вработените во администрацијата за процесот на реформата на јавната администрација. Со цел зголемување на транспарентноста на работата на извршната власт, а особено во контекст на овозможување соодветно следење на реформата на јавната администрација, МИОА продолжи и во текот на 2023 година да ги објавува и ажурира информациите за процесот на РЈА на **посебниот дел од веб-страницата на министерството наменето за реформата на јавната администрација**[[17]](#footnote-18). Со воспоставување на оваа посебна секција за РЈА, се овозможува на јавноста на едно место да ги има сите документи поврзани со Стратегијата за РЈА. Имено, достапни се сите документи кои произлегуваат од подготовката на СРЈА 2023-2030. Исто така, достапни се дневните редови, записниците и заклучоците од состаноците на Секретаријатот за РЈА и Советот за РЈА. На 7.12.2023 година донесено е ново Решение за формирање на Секретаријатот за реформа на јавна администрација, во кое за прв пат се предвидува дека во составот на Секретаријатот се вклучени член и заменик член од граѓанските организации.

**Комуникација со јавноста**

Комуникациските активности за информирање на јавноста за реформите во јавната администрација во текот на извештајниот период се спроведуваа и преку социјалните медиуми, но и преку прес-конференции и јавни настани и дискусии. Сите информации редовно се објавуваа на веб-страницата на МИОА во секцијата **Соопштенија[[18]](#footnote-19).** На посебните профили на МИОА на социјалните мрежи се споделуваат информациите со преку 1000 следбеници. Иако извештајниот период се однесува на периодот од јули – декември 2023 година, во овој дел ќе наведеме и активности кои се одвиваа во периодот од јануари - јуни 2023 година, а се од областа на реформата на јавната администрација.

Во јануари МИОА го презентираше **Предлог - Законот за системот на плати во јавниот сектор**[[19]](#footnote-20), кој беше објавен на ЕНЕР заедно со Нацрт-извештајот за оценка на влијанието на регулативата, со кој за прв пат во Северна Македонија се направија обиди да се елиминираат разликите во платите во институциите од ист тип, како и да се воспостави ред во системот на плаќања. Овој предлог закон креиран со поддршка на СИГМА и во соработка со Министерството за финансии, Министерството за труд и социјална политика и Генералниот секретаријат на Владата на РСМ, има за цел еднаквост и го носи основниот принцип на „еднаква плата за работа со еднаква вредност“, односно обезбедува еднаквост и еднаква евалуација за секое работно место во јавниот сектор и ќе ги опфати сите 1.346 јавни институции со околу 132.088 вработени кои се вклучени во Законот за вработени во јавниот сектор.

Во истиот месец се одржа и **годишната конференција ,,Година на нови можности“ на која заменик министерот на МИОА учествуваше на Панелот 1: „ЕУ интеграции и реформски процеси“[[20]](#footnote-21)** на кој се осврна наактивностите за изработка на Новата Стратегија за РЈА (2023-2030); на важноста на новите Закон за вработени во јавниот сектор и Законот за административни службеници, како и на нацрт верзијата на Законот за системот за плати во јавниот сектор; на продолжувањето на процесот на реорганизација и оптимизација на органите на државната управа, агенциите и инспекциските служби, кој се реализира во рамките на ИПА проектот „Поддршка на државната реорганизација; на нацрт Националната ИКТ Стратегија 2023-2027 и обезбеденото  учество во програмата Дигитална Европа,  финансирана од ЕУ, за доближување на дигиталната технологија до бизнисите, граѓаните и јавната администрација и забрзување на економското закрепнување; на проширувањето на Системот за Централен регистар на население со функционалности кои овозможуваат брза интеграција со системот на Државната изборна комисија; на зголемениот број на дигитални услуги на Националниот портал за е-услуги (227); на софтверот за дигитализација на регистри, кој ќе помогне во забрзување на процесот на дигитализација на регистрите од институциите, а кој е развиен во рамки на проектот ИПА 2017: Подобрување на еВлада, на Платформата за интероперабилност на која можност за размена на податоци и информации имаат 52 институции, вклучително и приватни компании работи и на развојот на 135 нови електронски услуги.

Во април се одржа **втората јавна расправа за Предлог законот за изменување и дополнување на Законот за аудио и аудиовизуелни медиумски услуги.[[21]](#footnote-22)** Во процесот, покрај МИОА, учествуваат и Агенцијата за Аудио и Аудиовизуелни медиумски услуги, Министерство за правда, Министерство за труд и социјална политика и други засегнати институции и чинители, со помош од Европската Унија, преку ИПА проект односно инструментот за поддршка на европските интеграции (ЕУИФ). Со измените меѓу другото се предвидува создавање на правна рамка која ги опфаќа сите услуги што нудат аудиовизуелни содржини, без разлика која технологија се користи за пренесување на содржините. Дополнително, потребата за усогласување на националното законодавство со Директивата за АВМУ е поврзана и со учеството на Северна Македонија во програмата „Креативна Европа“ на Европската комисија.

Во мај Министерот за информатичко општество и администрација, Азир Алиу,  заедно со Министерот за внатрешни работи, Оливер Спасовски, во ЕТУ Скопје, ја промовираа **услугата Е-државјанство**.[[22]](#footnote-23) Со оваа услуга граѓаните на РСМ можат да добијат Уверение за државјанство во електронска форма на е-маил адреса и мобилен телефон. Со овозможувањето на оваа услуга е направен чекор напред кон целосната дигитализација на услугите кон граѓаните, а на овој начин се намалува корупцијата и чекањето ред пред шалтерите за издавањето на документи.

Во јуни министерот за информатичко општество и администрација, Азир Алиу, заедно со министерот за здравство, Фатмир Меџити, првиот вицепремиер, Артан Груби, генералниот директор на управата за водење на матичните книги, Емир Сулејмани, и директорот на Гинекологија, д-р Башким Исмаили, ја промовираа **новата е -услуга: електронска регистрација на новороденче**.[[23]](#footnote-24)  Преку оваа услуга родителите имаат можност да поднесат електронско барање за упис на нивното новороденче без потреба за одење до шалтерите на УВМК.

Во јули во организација на МИОА се одржа јавен настан „**Партнерство за отворена власт – Дијалог за Националниот акциски план 2024-2026“.**[[24]](#footnote-25) Со јавниот настан се одбележа официјалното отпочнување на новиот процес на ко-создавање на шестиот по ред Национален акциски план за партнертво за отворена власт 2024-2026. Настанот се одржа како дел од утврдените активности во Постапката за спроведување консултации со засегнати страни за креирање на нови приоритети и заложби во рамките на процесот „Партнерство за отворена власт” од страна на Советот за партнерство за отворена власт.

Истиот месец МИОА организираше **јавна презентација и расправа за новиот нацрт-Закон за висока раководна служба**[[25]](#footnote-26) на која со јавноста беше споделено дека согласно утврденото во Приоритетната област 2. Јавна служба и управување со човечки ресурси од Стратегијата за РЈА (2023-2030), една од мерките за остварување на Посебната цел Деполитизација на администрацијата, е професионализација на високите раководни позиции со воспоставување на висока раководна служба во администрацијата. Беше потенцирано дека активно се работи на унапредување на законската рамка за професионализација на администрацијата, апаралелно со воспоставувањето на системот на висока раководна служба, во тек е процес на структурна реорганизација/оптимизација на јавниот сектор, кој ќе значи рационализација и намалување на бројот на високи раководни места, но едновремено и воспоставување на линии на отчетност на високите раководители.

Во септември МИОА во соработка со СИГМА го организираа **настанот: ,,Современа, Ефикасна и Дигитализирана Јавна Администрација: Визија 2030**[[26]](#footnote-27). Испорака на поквалитетни јавни услуги за граѓаните и приватниот сектор на **кој беше презентирана новата** Стратегија за РЈА (2023-2030). На настанот беше презентиран процесот на изработка и механизмите за имплементирање и следење, како и клучните цели и приоритети до 2030 година по приоритетни области. Стратегијата е подготвена низ транспарентен и консултативен процес со вклучување на сите засегнати страни. Претседателот на Владата на РСМ, Димитар Ковачевски, имаше воведно видео обраќање, при што истакна дека пред граѓаните се презентира готов документ за реформа на јавната администрација до 2030 година, со прецизни насоки за реформските зафати и конечно обезбедување на современа, ефикасна и дигитализирана јавна администрација според европските пракси и регулативи.

Во декември заменик министерот за информатичко општество и администрација говореше на панелот: **,,Важноста на иницијативата за раководни и управувачки функции во пошироката рамка на реформа на јавната администрација**, на настанот организиран по повод иницијативата на Светската здравствена организација за зајакнување на раководната и управувачка функција на Министерството за здравствo на која говореше за интензивните активности на МИОА во однос на законската регулатива и спроведувањето реформи со кои ќе се унапреди функционирањето на институциите во корист на граѓаните.[[27]](#footnote-28)

МИОА во тесна соработка со Советот за Партнерство за отворена власт и Мрежата на граѓански организации за Партнерство за отворена власт подготви **нацрт Национален Акциски план за Партнерство за отворена власт 2024-2026 година**.[[28]](#footnote-29) Преку оваа глобална иницијатива, РСМ преку пет акциски планови (2012-2014; 2014-2016; 2016-2018, 2018-2020 и 2021-2023) има постигнато значајни постигнувања во различни важни области вклучително фискалната транспарентност и отворени финансии, соработката со граѓанското општество, пристапот до информации од јавен карактер, партиципативното креирање на политики, јавни услуги, поволна правна средина за социјални договори, отворени податоци, спречувањето на корупцијата, јавните набавки, транспарентноста на локално ниво, пристапот до правда и климатски промени.

ФИНАНСИСКИ ПРЕГЛЕД ЗА РЕАЛИЗАЦИЈА НА АКТИВНОСТИТЕ ОД СТРАТЕГИЈАТА ЗА РЈА ЗА ПЕРИОДОТ 2023 - 2023

Финансискиот извештај е подготвен врз основа на податоците доставени од институциите вклучени во имплементација на Стратегијата.

Средствата за спроведување на мерките и реализација на активностите предвидени во (АП) на Стратегијата за реформа на јавната администрација 2023 – 2023 изнесуваат 495.060.900,00 денари односно поединечно по области:

* Област 1 - Креирање на политики и координација 38.952.000,00 денари или 7.9% од вкупно потребните средства.
* Област 2 - Јавна служба и управување со човечки ресурси 64.785.000,00 денари или 13.1% од вкупно потребните средства.
* Област 3 - Одговорност, отчетност и транспарентност 41.721.750,00 денари или 8.4% од вкупно потребните средства, и
* Област 4 - Давање услуги и дигитална трансформација 349.602.150,00 денари или 70.6% од вкупно потребните средства.

Од вкупно потребните средства за реализација на активностите во периодот 2023 – 2023 година, планирано е:

* 153.596.600,00 денари или 31% да се обезбедат од Буџетот на РСМ;
* 157.335.000,00 денари или 31.8% да се обезбедат преку фондови и инструменти на Европската унија;
* 184.129.300,00 денари или 37.2% од потенцијална донаторска подршка.

**Табела: Проценети средства за имплементација на АП за 2023 година**

**во денари**

|  |  |  |  |  |  |
| --- | --- | --- | --- | --- | --- |
| **Област** | **Буџет на РСМ** | **ЕУ-ИПА** | **Други донатори** | **Вкупно** | **% учество** |
| Област 1 | 32.381.000,00 | 0,00 | 6.571.000,00 | 38.952.000,00 | 7.9 |
| Област 2 | 0,00 | 64.785.000,00 | 0,00 | 64.785.000,00 | 13.1 |
| Област 3 | 13.300.000,00 | 0,00 | 28.421.750,00 | 41.721.750,00 | 8.4 |
| Област 4 | 107.915.600,00 | 92.550.000,00 | 149.136.550,00 | 349.602.150,00 | 70.6 |
| **Вкупно** | **153.596.600,00** | **157.335.000,00** | **184.129.300,00** | **495.060.900,00** | **100** |
| **% учество** | **31** | **31.8** | **37.2** | **100** |  |

**Проценети средства за имплементација на АП**

**Потрошени средства по области**

За периодот 2023-2023 година за имплементација на Стратегијата за РЈА 2023-2030, потрошени се средства во износ од 28.497.468,00 денари, односно поединечно по области:

* Област 1 - Креирање на политики и координација 0,00 денари или 0% од вкупно потрошените средства.
* Област 2 - Јавна служба и управување со човечки ресурси 2.500.000,00 денари или 8,8% од вкупно потрошените средства.
* Област 3 - Одговорност, отчетност и транспарентност 25.130.448,00 денари или 88,2% од вкупно потрошените средства, и
* Област 4 - Давање услуги и дигитална трансформација 867.020,00 денари или 3% од вкупно потрошените средства.

Потрошените средства во однос на проценетите средства изнесуват 5,8%.

**Табела: Реализација по области**  во денари

|  |  |  |  |  |  |
| --- | --- | --- | --- | --- | --- |
| **Област** | **Буџет на РСМ** | **ЕУ-ИПА** | **Други донатори** | **Вкупно** | **% учество** |
| Област 1 | 0,00 | 0,00 | 0,00 | 0,00 | 0,0 |
| Област 2 | 2.500.000,00 | 0,00 | 0,00 | 2.500.000,00 | 8,8 |
| Област 3 | 0,00 | 0,00 | 25.130.448,00 | 25.130.448,00 | 88,2 |
| Област 4 | 867.020,00 | 0,00 | 0,00 | 867.020,00 | 3,0 |
| **Вкупно** | **3.367.020,00** | **0,00** | **25.130.448,00** | **28.497.468,00** | **100** |
| **% учество** | **11.8** | **0** | **88.2** | **100** |  |

**Реализација на средства за имплементација на АП по области**

**Потрошени средства по извори на финансирање**

Имлементацијата на АП 2023-2023 година во најголем дел е реализирана со буџетски средства во износ од 3.367.020,00 денари (11,8%). Останатиот дел е реализиран преку фондови и инструменти на Европската унија, односно износ од 0,00 денари (0,0%), како и од донаторска подршка, односно износ од 25.130.448,00 денари (88,2%).

* Буџетски средства учествуваат во износ од 3.367.020,00 денари или со 11,8%, односно по приоритети: Приоритетна област 1 во износ од 0,00 денари или 0,00%, Приоритетна област 2 во износ од 2.500.000,00 денари или 100,00%, Приоритетна област 3 во износ од 0,00 денари или 0,00% и Приоритетна област 4 во износ од 867.020,00 денари или 100,00%;
* ЕУ (ИПА) средства учествуваат во износ од 0,00 денари 0,00%, односно по приоритети: Приоритетна област 1 во износ од 0,00 денари или 0,00%, Приоритетна област 2 во износ од 0,00 денари или 0,00%, Приоритетна област 3 во износ од 0,00 денари или 0,00% и Приоритетна област 4 во износ од 0,00 денари или 0,00%;
* Донаторски средства учествуваат во износ од 25.130.448,00 денари 88,20%, односно по приоритети: Приоритетна област 1 во износ од 0,00 денари или 0,00%, Приоритетна област 2 во износ од 0,00 денари или 0,00%, Приоритетна област 3 во износ од 25.130.448,00 денари или 100,00% и Приоритетна област 4 во износ од 0,00 денари или 0,00%.

**Табела: Финансиски средства за имплементација на АП по извори на финансирање**

во денари

|  |  |  |  |  |  |
| --- | --- | --- | --- | --- | --- |
| **Област** | **Буџет на РСМ** | **ЕУ-ИПА** | **Други донатори** | **Вкупно** | **% учество** |
| Област 1 | 0,00 | 0,00 | 0,00 | 0,00 | 0,0 |
| Област 2 | 2.500.000,00 | 0,00 | 0,00 | 2.500.000,00 | 8,8 |
| Област 3 | 0,00 | 0,00 | 25.130.448,00 | 25.130.448,00 | 88,2 |
| Област 4 | 867.020,00 | 0,00 | 0,00 | 867.020,00 | 3,0 |
| **Вкупно** | **3.367.020,00** | **0,00** | **25.130.448,00** | **28.497.468,00** | **100** |
| **% учество** | **11.8** | **0** | **88.2** | **100** |  |

**Потрошени средства од Буџетот по области**

Од Буџетот за 2023 година потрошени се средства во вкупен износ од 3.367.020,00 денари и тоа: за Приоритетна област 1 износ од 0,00 денари или 0,00%; за Приоритетна област 2 износ од 2.500.000,00 денари или 74,25%; за Приоритетна област 3 износ од 0,00 денари или 0,00%; и за Приоритетна област 4 износ од 867.020,00 денари или 25,75%.

Во однос на вкупно проценетите средства за 2023 година потрошените средства од Буџетот во 2023 година во износ од 3.367.020,00 денари се 2,19 % и тоа:

* во Област 2 потрошени се средства во износ од 2.500.000 денари или 1,63% , иако не се проценети/планирани средства;
* во Област 4 потрошени 867.020,00 денари или 0,56%.

Табела: Распределба на проценети и потрошени средства по области

во денари

|  |  |  |  |  |
| --- | --- | --- | --- | --- |
| **Област** | **Проценето 2023** | **Потрошено 2023** | **% потрошено** | **% во однос на вкупно проценето** |
| Област 1 | 32.381.000,00 | 0,00 | 0,00 | 0,00 |
| Област 2 | 0.00 | 2.500.000,00 | 74,25 | 1,63 |
| Област 3 | 13.300.000,00 | 0,00 | 0,00 | 0,00 |
| Област 4 | 107.915.600,00 | 867.020,00 | 25,75 | 0,56 |
| **Вкупно** | **153.596.600,00** | **3.367.020,00** | **100,00** | 2,19 |

**Распределба на потрошени средства**

**Потрошени средства од ЕУ фондови по области**

Вкупните средства потрошени од ЕУ-ИПА фондови во 2023 година се во износ од 0,00 денари или 0% во однос на проценентите/планирани средства.

По области потрошени се средства во вкупен износ од 0,00 денари и тоа: за Приоритетна област 1 износ од 0,00 денари или 0%; за Приоритетна област 2 износ од 0,00 денари или 0%; за Приоритетна област 3 износ од 0,00 денари или 0%; и за Приоритетна област 4 износ од 0,00 денари или 0%.

**Табела: Распределба на проценети и потрошени средства од ЕУ-ИПА фондови**

во денари

|  |  |  |  |  |
| --- | --- | --- | --- | --- |
| **Област** | **Проценето 2023** | **Потрошено 2023** | **% потрошено** | **% во однос на вкупно проценето** |
| Област 1 | 0,00 | 0,00 | 0,00 | 0,00 |
| Област 2 | 64.785.000,00 | 0,00 | 0,00 | 0,00 |
| Област 3 | 0,00 | 0,00 | 0,00 | 0,00 |
| Област 4 | 92.550.000,00 | 0,00 | 0,00 | 0,00 |
| **Вкупно** | **157.335.000,00** | **0,00** | 0,00 | 0,00 |

**Распределба на потрошени средства од ЕУ-ИПА фондови**

**Потрошени средства од донаторски средства по области**

Вкупните средства потрошени од други донатори во 2023 година се во износ од 25.130.448,00 денари или 13,65% во однос на проценетите/планирани средства и тоа:

За 2023 година потрошени се средства во вкупен износ од 25.130.448,00 денари и тоа: за Приоритетна област 1 износ од 0,00 денари или 0,00%; за Приоритетна област 2 износ од 0,00 денари или 0,00%; за Приоритетна област 3 износ од 25.130.448,00 денари или 100,00%; и за Приоритетна област 4 износ од 0,00 денари или 0,00%.

**Табела: Распределба на проценети и потрошени средства од донаторски средства**

во денари

|  |  |  |  |  |
| --- | --- | --- | --- | --- |
| **Област** | **Проценето 2023** | **Потрошено 2023** | **% потрошено** | **% во однос на вкупно проценето** |
| Област 1 | 6.571.000,00 | 0,00 | 0,00 | 0,00 |
| Област 2 | 0,00 | 0,00 | 0,00 | 0,00 |
| Област 3 | 28.421.750,00 | 25.130.448,00 | 100,00 | 13,65 |
| Област 4 | 149.136.550,00 | 0,00 | 0,00 | 0,00 |
| **Вкупно** | **184.129.300,00** | **25.130.448,00** | **100,00** | **13,65** |

**Распределба на потрошени средства од донаторски средства**

1. Процентот на реализација е пресметан врз основа на целосно реализираните активности и оние кои се во тек на реализација. [↑](#footnote-ref-2)
2. <http://www.sigmaweb.org/publications/monitoring-reports.htm> [↑](#footnote-ref-3)
3. 11-12.05.2023 за вработените во Генералниот секретаријат, 24-25.11.2023 и 26-27.11.2023 за ресорните министерства [↑](#footnote-ref-4)
4. „Службен весник на РСМ“ бр.122/22 [↑](#footnote-ref-5)
5. Деловник на Собранието на РСМ, донесен во ноември 2023, „Службен весник на РСМ“ бр.248/23 [↑](#footnote-ref-6)
6. <https://www.stat.gov.mk/EsmsIzvestai.aspx#lblNadv> [↑](#footnote-ref-7)
7. <https://rodovistatistiki.stat.gov.mk/> [↑](#footnote-ref-8)
8. Одлука за воспоставување на структурата за преговори за пристапување на РСМ во Европската Унија (ЕУ) член 15 став 4 и член 16, Службен весник на РСМ бр. 200 од 13.09.2022 година. [↑](#footnote-ref-9)
9. <http://www.sigmaweb.org/publications/monitoring-reports.htm> [↑](#footnote-ref-10)
10. Согласно податоците од Извештајот за работа на Агенцијата за администрација за 2023 година, во текот на годината се објавиле 781 јавни огласи, со објавување на одлука за избор завршени се 588 јавни огласи, а број на избрани кандидати е 1184. [↑](#footnote-ref-11)
11. Согласно податоците од Извештајот за работа на Агенцијата за администрација за 2022 година, во текот на годината на јавните огласи се пријавиле вкупно 16237 кандидати, додека на интерните огласи се пријавиле вкупно 1119 кандидати, или на сите огласи (интерни и јавни) се пријавиле вкупно 17356 кандидати. По завршување на постапките по јавен оглас биле поднесени 97 жалби, додека по завршување на постапките за унапредување биле поднесени 17 жалби, или вкупно по одлуки по јавен и интерен оглас биле поднесени вкупно 114 жалби. [↑](#footnote-ref-12)
12. Види <https://www.mioa.gov.mk/mk-MK/news/aliu-aktivno-rabotime-na-unapreduvane-na-zakonskata-ramka-za-profesionalizacija-na-administracijata-odrzana-javna-rasprava-za-nacrt-zakonot-za-visoka-rakovodna-sluzba.nspx> [↑](#footnote-ref-13)
13. Договор бр.08-5451/1 [↑](#footnote-ref-14)
14. Види <https://www.mioa.gov.mk/mk-MK/news/predlog-zakonot-za-sistemot-na-plati-vo-javniot-sektor-objaven-na-ener-4524.nspx> [↑](#footnote-ref-15)
15. освоен е на седницата на Владата на Република Северна Македонија одржана на 17 мај 2023 година [↑](#footnote-ref-16)
16. Истражувањето (eGovernment Benchmark) покажува како владите низ Европа обезбедуваат дигитални јавни услуги и се спроведува за испораката на услуги во 35 земји низ Европа [↑](#footnote-ref-17)
17. Види <https://mioa.gov.mk/?q=mk/node/2103> [↑](#footnote-ref-18)
18. Види <https://mioa.gov.mk/view-press-rls-all429.nspx> [↑](#footnote-ref-19)
19. Види <https://www.mioa.gov.mk/mk-MK/news/predlog-zakonot-za-sistemot-na-plati-vo-javniot-sektor-objaven-na-ener-4524.nspx> [↑](#footnote-ref-20)
20. Види <https://www.mioa.gov.mk/mk-MK/news/zamenik-ministerot-bajdevski-ucestvuvashe-na-panelot-1-eu-integracii-i-reformski-procesi-vo-ramki-na-godishnata-konferencija-godina-na-novi-moznosti-4551.nspx> [↑](#footnote-ref-21)
21. Види <https://www.mioa.gov.mk/mk-MK/news/odrzana-vtorata-javna-rasprava-za-predlog-zakonot-za-audio-i-audiovizuelni-mediumski-uslugi-4639.nspx> [↑](#footnote-ref-22)
22. Види <https://www.mioa.gov.mk/mk-MK/news/pokana-do-mediumi.nspx> [↑](#footnote-ref-23)
23. Види <https://www.mioa.gov.mk/mk-MK/news/pokana-promocija-na-novata-onlajn-usluga-elektronska-registracija-na-novorodence.nspx> [↑](#footnote-ref-24)
24. Види <https://www.mioa.gov.mk/mk-MK/news/odrzan-javen-nastan---partnerstvo-za-otvorena-vlast-%E2%80%93-dijalog-za-nacionalniot-akciski-plan-2024-2026.nspx> [↑](#footnote-ref-25)
25. Види <https://www.mioa.gov.mk/mk-MK/news/aliu-aktivno-rabotime-na-unapreduvane-na-zakonskata-ramka-za-profesionalizacija-na-administracijata-odrzana-javna-rasprava-za-nacrt-zakonot-za-visoka-rakovodna-sluzba.nspx> [↑](#footnote-ref-26)
26. Види <https://www.mioa.gov.mk/mk-MK/news/mioa-ja-prezentirase-novata-strategija-za-rja-2023-2030-za-sovremena-efikasna-i-digitalna-javna-administracija-spored-evropskite-praksi-i-regulativi.nspx> [↑](#footnote-ref-27)
27. Види <https://www.mioa.gov.mk/mk-MK/news/bajdevski-reformskite-procesi-ke-pridonesat-kon-zajaknuvane-na--efikasnosta-transparentnosta-i-odgovornosta-na-javnata-administracija.nspx> [↑](#footnote-ref-28)
28. Види <https://www.mioa.gov.mk/mk-MK/news/nacrt-nacionalen-akciski-plan-za-partnerstvo-za-otvorena-vlast-2024-2026-godina.nspx> [↑](#footnote-ref-29)